text:
Ingmar Bergman
Ni Ernst Ingmar Bergman (Panangibalikas a Sueko: [ˈɪŋmar ˈbærjman] ( denggen); 14 Hulio 1918 – 30 Hulio 2007) ket maysa idi a Sueko a direktor, mannurat ken produser para iti pelikula, enteblada ken telebision. Nga inpalpalawagan ni Woody Allen a kas "mabalin a ti kalatakan nga artista ti pelikula, amin a banag a naipanunotan, namipud ti panakaparnuay ti kamera ti agkutkuti a ladawan," isu ket mabigbigan a kas maysa kadagiti kaaduan ti naaramid ken makaimpluensia a direktor ti pelikula iti amin a panawen.[1]
Isu ket nangipaturong kadagiti sumurok nga innem a pulo a pelikula ken dokumentario para iti sinematiko a panagipablaak ken para iti telebision, kaaduan kadagitoy ket insuratna. Isu ket nangipaturong pay kadagiti sumurok a sangagasut ken pito pulo a pabuya. Kadagiti kimmadduanna nga aktor ket ni Harriet Andersson, Liv Ullmann, Gunnar Björnstrand, Bibi Andersson, Erland Josephson, Ingrid Thulin ken Max von Sydow. Kaaduan kadagiti pelikulana ket naidisso idiay lanag iti ladawan idiay Suesia. Kaaduan kadagiti nangruna a suhetona idi ket patay, sakit, pammati, liputan, ken kinamauyong.
Ni Bergman ket aktibo idi para kadagiti adadu ngem innem a dekada. Idi 1976 ti kareerna ket nakaro a nadangran a kas nagbanagan ti madi nga inbestigasion para iti naipabasol a saan a panagbayad ti buis. Nakaungunget, ni Bergman ket nangipasardeng kadagiti adu a bilang a maararamid a produksion, inrikepna dagiti estudiona, ken kinabukbukodan a timmalaw idiay Alemania ti walo a tawtawen.
Nasapa a biag[urnosen | urnosen ti taudan]
Naiyanak idi ni Ingmar Bergman diay Uppsala, Suesia, ti anak a lalaki ni Erik Bergman, ti maysa a Luteranona ministro ken intonokua ket maysa a kapelian ti Ari ti Suesia, ken ni Karin (Åkerblom), ket maysa a nars.[2] Isu ket kaduana a dimmakel ti laklakay a kabsatna a lalaki a ni Dag ken ti kabsatna ababai a ni Margareta a napalikmutan kadagiti relihioso a ladladawan ken panakisinnaritaan. Ti amana ket maysa idi a nalaing a makisao a ministro ti parokia nga adda ti nainget a konsepto ti pananganak. Ni Ingmar ket narikpan kadagiti nasipnget a kasilia idi naisbuanna ti katrena. "Bayat a niama ket agsersermon ken ti konsegrasion ket aglulualo, nagkankanta, wenno dumdumngeg", nga insursurat ni Ingmar iti autobiograpiana Laterna Magica:
"Nagipaspasnekak ti kinaayat kadagiti misterioso a lubong dagiti ababa nga arko ti simbaan, dagiti napuskol a diding, ti ayumuom ti eternidad, ti namarisan a lawag ti init nga agpigpigerger itingato ti kakaskasdaawan a mulmula kadagiti mediebal a pinintaan ken dagiti nakitikitan a pigura kadagiti kisame ken dagitididing. Adda amin kadagitoy ti essem a mapanpanunotan — dagiti anghel, dagiti santo, dagiti dragon, dagiti propeta, dagiti demonio, dagiti tao."
Urayno isu ket dimmakkel ti sangkabalayan iti Lterano nga agraraem, ni Bergman ket inbagbagana idi a napukawna ti pammatina iti isu ket walo a tawen, ken nakaikeddeng laeng daytoy a kinapudno bayat idi nagararamid ti Lawag ti Kalamiisan.[3] Ti panagayat ni Bergman iti teatro ket nasap a nangrugi: "Idi agtawen ti 9, isu ket nakisinnukat kadagiti agasmang ti lata a soldaona para iti maysa nga enkanto a parol, ti maysa a tagikuana a nangbalbaliw ti dalan ti biagna. Iti kaunegan timaysa a tawen, isu ket nangpartuat, babaen ti panagay-ayam kadagityo nga abalbalay, ti maysa a pribado a lubong a nakapnuan ti riknana a pagnaedan, a linaglagipna. Isu ket nagar-aramid kadagiti bukodna a senario, dagitimarioneta, ken dagiti panagsilaw ken nagited dagiti pataud ti tirtiris kadagitipabuya ni Strindberg nga isu ti nangisasao kadagiti amin a papel."[4][5]
Idi 1934, idi agtawen ti 16, isu ket naipatulod idiay Alemania tapno kalgaw nga agbakasion kadagiti gagayyem ti pamiliana. Isu ket napan iti maysa a Nazi dakkel a gimongan idiay Weimar a nakakitaanna ni Adolf Hitler.[6] Insursuratna idi iti Laterna Magica (Ti Enkanto a Parol) tikapanggepan tipanagbisitan iti Alemania, a nangipalpalawag a ti Aleman a pamilia ketnangibitin ti maysa a ladawan ni Adolf Hitler idiay diding ti asideg ti katrena, ken kadagiti "adu a tawtawen, Addak iti sikig ni Hitler, a nayayatan kadagitipanagballigina ken nalidlidayan kadagiti pannkapaayna".[7] Ni Bergman nagtignay ti dua a gay-at ti kammasapulan a serbisio iti milisia.
Idi 1937, isu ket simrek idiay Unibersida a Kolehio ti Stockholm (a napanaganan itan ti Unibersidad ti Stockholm), tapno agadal ti literatura ken arte. Isuket kaaduan a nakibingbinglay kadagiti teatro ti estudiate ken nagbalin a maysa a "napudno a nasanay ti pelikula".[8] Iti isu met laeng a panawen, ti maysa a romantiko a pannkairamann ket nangiturongan ti pannakisinana iti amana a nagpaut ti adu a tawtawen. Urayno isu ket saan anagturpos, isu ket nagsursurat kadagiti adu a pabuya, ken maysa pay nga opera, ken nagbalin a katakunaynay a direktor iti maysa a teatro. Idi1942, isu ket naikkan ti gundaway a mangiturong ti maysa kadagiuti sinursuratna, ti Ipupusay ni Caspar. Ti pabuya ket nabuya babaen dagiti kameng ti Svensk Filmindustri, a nangidaton kenni Bergman ti maysa a puesto nga agobra kadagiti sinuratan. Idi 1943, isu ket inasawana ni Else Fisher.
Dagiti nagibasaran[urnosen | urnosen ti taudan]
- ^ Rothstein, Mervyn (30 Hulio 2007). "Ingmar Bergman, Naipammadayawan a Direktor, Pimmusay iti edad nga 89". New York Times. Naala idi 31 Hulio 2007.
Ingmar Bergman, ti 'mannaniw iti kamera' ngaisu ti naipanpanunotan a maysa kadagiti kalatakan a direktor ti pakasaritaan ti agkutkuti a ladawan, ket pimmusay tatta nga aldaw idiay bassit nga isla ti Faro a nagtaenganna idiay aplaya a Baltiko ti Suesia, Astrid Soderbergh Widding, kinuna ti presidente Ti Pundasion ti Ingmar Bergman Foundation. Ni idi Bergman ket 89.
- ^ Iti maysa a libro a naipablaak idi 2011, ti kaanakan a babai ni Bergman a ni Veronica Ralston ket nangisingasing a ti direktor ket saan a kapadpada ti ubing a naipasngay kenni Erik ken Karin Bergman idi Hulio 1918. Ni Ralston aket nagtunton a daytoy nga ubing ket pimmusay ken nasukatan ti sabali nga ubing a naipasngay iti panagkamalala ni Erik Bergman. (Kitaen ti Sino kadi ti ina ni Ingmar Bergman? Dagens Nyheter, 26 Mayo 2011, naala idi 28 Mayo 2011.) Ti DNA nga ebidensia ket napakapsot kalpasan ti laboratorio a nakiumanan babaen ni Ralston ket nangipalplawag a mabalin laeng ti makaala ti DNA manipud maysa a kadagiti dua a selio a naited para iti panagsubok, ken ti ubing a nakunkuna a naisukat para iti baro nga anak ni Karin Bergman ket nainaganan a napan idiay Estados Unidos idi 1923 a kaduan dagiti nangampon a kaniana ken nagtaeng idiay aginggana idi 1982 (Clas Barkman, "Nya turer i mysteriet kring Bergman", Dagens Nyheter 4 Hunio 2011, naala idi 8 Hunio 2011).
- ^ Dagiti pelikula ni Ingmar Bergman, babaen ni Jesse Kalin, 2003, pg. 193
- ^ "Ni Ingmar Bergman, Apo nga Agar-aramid ti Pelikula, Pimmusay ti tawen a 89" babaen ni Mervyn Rothstein, New York Times, 31 Hulio 2007
- ^ Para kadagiti adadu a pakisinnaritaan kadagiti kaaduan nga impluemsia dagiti obra ni August Strindberg iti papel ken biag ni Bergman, kitaen ti: Rolandsson, Ottiliana, Puro a kinaarte: Ingmar Bergman, ti Rupa a kas mays a Portal ken ti Panagpabuya ti Kararua , Unibersidad ti California, Santa Barbara, 2010; kangrunaan a kitaen ti kapitulo 3, “Bergman, Strindberg ken dagiti Teritorio ti Panagpanpanunot”
- ^ Ingmar Bergman: Ti Biagna ken dagiti Pelikulana, babaen ni Jerry Vermilye, 2001, pg. 6; kitaen pay ti autobiograpiana, Laterna Magica.
- ^ Ingmar Bergman, Ti Enkanto a Parol (patarus manipud ti Sueko a: Laterna Magica), Chicago: Unibersidad ti Chicago a Pagmalditan, 2007; ISBN 978-0-226-04382-1
- ^ Ingmar Bergman: Ti Biagna ken dagiti Pelikulana, babaen ni Jerry Vermilye, 2001, pg. 6
Bibliograpia[urnosen | urnosen ti taudan]
- Bergman kenni Bergman: Panakisasao kenni Ingmar Bergman. Babaen ni Stig Björkman, Torsten Manns, ken Jonas Sima; Inpatarus babaen ni Paul Britten Austin. Simon & Schuster, New York. Sueko nga edision karnengan ti kopia ti 1970; Inggles a panakaipatarus 1973.
- Dagiti agar-aramid ti pelikua para iti panagaramid ti pelikula: ti Amerikano nga Instituto ti Pelikula aseminar iti peilikula ken telebision (inurnos babaen ni Joseph McBride). Boston, Houghton Mifflin Co., 1983.
- Ladladawan: ti biagko iti pelikula, Ingmar Bergman, Inpatarus babaen ni Marianne Ruuth. New York, Arcade Pub., 1994, ISBN 1-55970-186-2
- TTi Enkanto a Parol, Ingmar Bergman, Inpatarus babaen ni Joan Tate New York, Viking Press, 1988, ISBN 0-670-81911-5
Dagiti akinruar a silpo[urnosen | urnosen ti taudan]
Dagiti inadaw a sasao a mainaig kenni Ingmar Bergman iti Wikiquote (iti Ingles)
Midia a mainaig kenni Ingmar Bergman iti Wikimedia Commons


c: text/html

text:
VIGAN CITY – Pinadayawan ti city government ti maysa a direktor ti Metropolitan Museum a kas anak daytoy a siudad iti panangselebrarna iti maikapito nga anibersario ti panagbalinna a component city.
Naiyawat ti resolusion a mangibilang ken ni Prof. Eric Zerrudo,
executive director ti Metropolitan Museum ken director ti UST-CCCPET
nga adopted son of Vigan City iti karabian ti Enero 22.
Dakkel ti naitulong ni Zerrudo iti insayangkat ti gobierno ti siudad
a cultural mapping a pannakainbentario dagiti tawid a sanikua daytoy a
siudad.

robotstxt: allowed

filter: keep


text:
SINAIT, Ilocos Sur – Soldado dagiti nangisayangkat iti krimen wenno nanglimlimoda?
Daytoy ti palpalutpoten dagiti polis ditoy mainaig iti pammapatay a napasamak iti Barangay Nagculluoban, ditoy.
Napapatay ni Jerry Jimmy Igne, 37, naasawaan, residente iti Barangay Nagculluoban ditoy ket soldado dagiti masuspetsa a nangpapatay kenkuana.
Iti inisial a panagimbestiga ti polis, naammuan nga agin-inana ti biktima iti balitang iti pagtaenganna idi simrek ken pinaltogan dagiti di pay nabigbig nga armado a tattao a nakakawes iti uniporme ti soldado.
Nagudas a sigida ti biktima gapu iti sugatna iti kannigid a paset ti bagina.
Nakarekobre dagiti polis iti lima a kapsula manipud iti M-16 ken 4 kapsula manipud iti M-14 iti crime scene.
Sakbay a pimmanaw dagiti suspetsa, innalada ti wallet ken selpon ti biktima.
Kinuna ni Jocelyn Igne, tallo a tattao nga impagarupna a soldado ta nakasuotda iti camouflage nga uniporme dagiti simrek iti balayda.
Palpalutpoten dagiti polis no adda pannakainaig ti krimen iti pannakapapatay ti maysa a barangay official iti Barangay Maradudon a mapapati a kameng ti New Peoples Army dagiti nangisayangkat.


text:
Nagririmpuok a Bitbituen
Ti Nagririmpuok a Bitbituen (Ingles: Milky Way)ket isu ti ariwanas nga aglaon ti Daga.[11][nb 1] Daytoy a nagan iti Ingles a "Milky Way" ket naala manipud iti panagparangna a kas nalidem a "nagatasan" a sumsumged a banda nga agar-arkos iti ballasiw ti rabii a langit, a ti mata laeng ket saan a makailasin kadagiti agmaymaysa a bitbituen. Ti termino a "Milky Way" ket naipatarus manipud iti Klasiko a Latin via lactea, manipud iti Helenestika a Griego YaλaEίaς kύkλoς (pr. galaxías kýklos, "nagatasan a sirkulo").[12][13][14] Ti Nagririmpuok a Bitbituen ket agparang a kasla banda gapu ta daytoy ket nasukog iti disko a patakder a makitkita manipud iti uneg. Ti kinapudno a daytoy a nalidem a banda iti lawag ket buklen dagiti bitbituen napaneknekan idi 1610 idi ni Galileo Galilei ket naguusar ti teleskopio tapno masolbarna dagiti agmaymaysa abitbituen. Idi panawen ti 1920, ti panagpalpaliiw ti astronomo a ni Edwin Hubble ket nagiparang a ti Nagririmpuok a Bitbituen ket maysa laeng kadagiti adu nga ariwanas.
Ti Nagririmpuok a Bitbituen ket maysa a nabarasan nga agkuskusikos nga ariwanas a 100,000–120,000 lawag a tawen iti diametrona nga aglaon kadagiti 200–400 a bilion a bitbituen. Mabalin pay nga aglaon iti kasla kasta a kaadu a planeta, nga adda nakarkulo a 10 a bilion kadagitoy ti agpalpalikmut iti mataengan a sona kadagiti nagannak kaniada a bitbituen.[15] Ti Sistema a Solar ket mabirukan ti uneg iti daytoy a disko, ti agarup a dua a pagkatlo a kaadayo manipud iti Galaktiko a Tengnga, idiay akin-uneg nga igid iti agkuskusikos a tabas ti nagtitiponan ti alingasaw ken tapok a tinawtawagan a ti Orion–Cygnus nga Ima. Dagiti bitbituen ti akin-uneg a ≈10,000 a lawag a tawtawen ket naurnos iti maysa a batukot ken maysa wenno ad-adu pay a baras. Ti katengngaan ket namarkaan babaen ti napeksa a radio a taudan atinawtawagan a ti Sagitario A* a mabalin a daytoy ket nalatak unay a nangisit nga abut. Ti Ariwanas ket agtaytayyek ti maminsan tunggal maysa a 15 aginggana ti 50 a riwriw a tawtawen. Ti Ariwanas iti maysa a kabuklan ket aggungunay iti kapardas iti 552 aginggana ti 630 km tunggal maysa a segundo, nga agtalged ti mainaig a sukogan iti reperensia. Nakarkulo daytoy ti kadaanan ti agarup a 13.2 bilion a tawen , a gangani a kasla ti kadaanan ti Law-ang. Daytoy ket linawlawan babaen dagiti nadumaduma a babbabassit a satelite nga ariwanas, ti Nagririmpuok a Bitbituen ket paset ti Lokal a Grupo dagiti ariwanas, a mangbukel ti maysa a subkomponente iti Nalatak a Rimpuok ti Virgo.
Dagiti linaon
Wagas[urnosen | urnosen ti taudan]
No agpalpaliiw ti rabii a langit, ti termino a "Nagririmpuok a Bitbituen" ket isu laeng ti nakudrep a banda iti puraw a lawag nga adda ti 30 a degrado a kalawa nga agararko iti ballasiw ti langit[16] (yray no amin dagiti bitbituen a mabalin a makita ti mata laeng ket paset iti Ariwanas a Nagririmpuok a Bitbituen). Ti lawag iti daytoy a banda ket naggapo manipud iti di-nasolbar a bitbituen ken dadduma pay a materiales a naisanglad ti kaunegan ti Galaktiko a dalumpinas. Dagiti nasipnget a rehion ti kaunegan ti banda, a kas ti Nalatak a Rengngat ken ti Coalsack, ket maipada kadagiti luglugar a dagiti lawag manipud kadagiti adayo a bitbituen ket nalappedan babaen ti interestelar a tapok.
Ti Nagririmpuok a Bitbituen ket adda ti mainaig nga ababa a kalawag ti rabaw. Ti pannakakita daytoy ket narigat unay babaen ti lugar iti likud a lawag a kas ti panagrugit ti lawag wenno naisiasi a lawag manipud iti bulan. Daytoy ket sisasagana a makita no ti mangipatingnga a kadakkel ket +5.1 wenno nasaysayaat, bayat nga agipakpakita ti nasayaat a salaysay iti +6.1.[17] Daytoy ket agpabalin a narigat a makita ti Nagririmpuok a Bitbituen manipud kadagiti ania man a naraniag a nasilawan a urbano weno suburbano lokasion ngem nalaka a makita no kitaen manipud iti maysa nga away a lugar no ti bulan ket adda ti baba ti horisonte.[nb 2]
Ti Nagririmpuok a Bitbituen ket lumasat kadagiti paset ti agarup a 30 konstelasion. Ti tengnga iti Ariwanas ket sumanglad iti turong iti konstelasion a Sagitario; isu ditoy ti karaniagan ti Naririmpuok a Bitbituen. Manipud ti Sagitario, ti nakudrep a banda iti puraw a lawag ket agparang a lumaslasat nga agpalaud iti Galaktiko kontratengnga idiay Auriga. Ti banda ket agtultuloyton nga agpalaud kadagiti sumakbay a dalan ti lawlaw ti langit ken agsubli idiay Sagitario. Ti kinapidno a ti banda ket bingbingayenna ti rabii a langit dagiti dua nga agarup nga agpadpada a hemisperio ket mangitudo a ti Sistema Solar ket asideg a naisanglad ti Galaktiko a dalumpinas.
Ti Galaktiko a dalumpinas ket agliklikig babaen ti 60 a degrado ti ekliptiko (ti dalumpinas ti panagtayyek ti Daga).A minaig ti nainlangitan nga ekuador, a lumasat daytoy ti adadayo ngem aminan a kas iti Cassiopeia ken ada-dayo ngem abagatan a kas ti konstelasion iti Crux, a mangitudtudo ti nangato a panagliklikig iti ekuador a dalumpinas ti Daga ken ti dalumpinas iti ekliptiko a manaig ti Galaktiko a dalumpinas. Ti amianan a Galaktiko nga ungto ket naisanglad iti kanawan a panagpangato a 12h 49m, panagpababa a +27.4° (B1950) ti asideg ti beta Comae Berenices, ken ti abagatan a Galaktiko nga ungto ket asideg ti alpha Sculptoris. Gapu iti daytoy a nagato a panagliklikig, depende iti oras iti rabii ken tawen, ti arko iti Nagririmpuok a Bitbituen ket mabalin nga agparang a kasla nababa wenno nangato iti langit. Para kadagiti agpalpaliiw manipud iti agarup a 65 a grado ti amianan aginggana ti 65 a grado ti abagatan iti rabaw ti Daga ti Nagririmpuok a Bitbituen ket mamindua a lumasat iti ngato iti tungngal maysa nga aldaw.
Kadakkel ken masa[urnosen | urnosen ti taudan]
Ti estelar a disko ti Ariwanas ti Nagririmpuok a Bitbituen ket agarup a 100,000 ly (30 kpc) iti diametro, ken daytoy ket iti katibemngan, agarup a 1,000 ly (0.3 kpc) iti kapuskol.[2][18] Kas tarabay iti relatibo a pisikal a gantingan iti Nagririmpuok a Bitbituen, no mapabassit daytoy iti 100 m iti diametro, ti Sistema a Solar, a mairaman ti naipagpagarup a ulep Oort, daytoy ket ad-adunton ngem 1 mm iti kaakaba, agarup nga iti kapuskol ti sigpit ti papel. Ti kaasitgan a bituen, ti Proxima Centauri, ket addaanto iti 4.2 mm a kaadayo.[nb 3] Alternatibo met a makitkita, no ti Sistema a Solar aginggana iti [Neptuno]] ket ti kadakkel iti binting ti Estados Unidos (25 mm), ti Nagririmpuok a Bitbituen ket addanton iti diametro iti 2,628 a kilkilometro, wenno agarup a ti kaakaba ti Estados Unidos manipud iti ngato ti North Dakota aginggana ti ungto ti Texas.[19]
Dagiti karkulo iti maysa ti Nagririmpuok a Bitbituen ket agdumaduma, depende iti pamay-an ken mausar a datos. Iti ababa aiti sakop ti karkulo, thi masa ti Nagririmpuok a Bitbituen ket 5.8×1011 solar a masmasa (M☉), basbassit met ngem ti Ariwanas ti Andromeda.[20][21][22] Dagiti panagrukod nga agusar ti Very Long Baseline Array idi 2009 ket nakabiruk kadagiti kapardas a daddadakkel a kas 254 km/s para kadagiti bituen iti igid ti Nagririmpuok a Bitbituen[23] Gapu ta ti orbital a kapardas ket agdepdepende iti dagup a masa iti uneg ti orbital a rayus, daytoy ket mangisingasing a ti Nagririmpuok a Bitbituen ket dakdakkel unay, ken agarup a mangiada ti masa ti Ariwanas ti Andromeda iti 7×1011 M☉ iti kaunegan ti 160,000 ly (49 kpc) iti tengngana.[24] Ti panagrukod idi 2010 iti rayus a kapardas dagiti bakud a bituen ket nakakita ti masa a nakulloong iti uneg ti 80 kiloparsec ket 7×1011 M☉.[25] Segun ti panagadal a naipablaak idi 2014, ti masa ti intero a Nagririmpuok a Bitbituen ket nakarkulo iti 8.5×1011 M☉,[26] nga agarupa a kagudua ti masa ti Ariwanas ti Andromeda.[26]
Kaaduan ti masa ti Nagririmpuok a Bitbituen ket agparang a banag iti saan nga ammo a porma a makitinnignay iti sabali a banag babaen ti grabitasional ngem saan a dagiti elektromagnetiko a puersa, a tinawtawagan ti nangisit a banag. Ti bakud ti nangisit a banag ket relatibo a nasayaat a naiwarwaris iti distansia iti sangagasut a kiloparsec manipud iti Sentro ti Galaktiko. Dagiti modelo ti matematika iti Nagririmpuok a Bitbituen ket nangisingasing a ti dagup a masa ti intero nga Ariwanas ket adda iti sakop ti 1–1.5×1012 M☉.[6] Dagiti nabibiit a panagadal ket mangibaga a ti masa a dakdakkel a kas 4.5×1012 M☉ [27] and as small as 0.8×1012 M☉.[28]
Dagiti linaon[urnosen | urnosen ti taudan]
Ti Nagririmpuok a Bitbituen ket aglaon kadagiti saan a basbassit ngem 100 bilion a planeta[29] ken ti nagbaetan dagiti 200 ken 400 bilion a bituen.[30][31] Ti eksakto a pigura ket depende iti ababa unay a masa,wenno dagiti ansisit a bituen, a narigat dagitoy amaduktalan, naipangpangruna kadagiti adayo a distansia iti ad-adu ngem 300 ly (90 pc) manipud iti Init. Kas panangiyasping, ti kaarruba nga Arianas ti Andromeda ket aglaon ti nakarkulo a maysa a trilion (1012) a bitbituen.[32] Mapunno daytoy ti espasion a nagbaetan dagiti bituen ket ti disko iti alingasaw ken tapok a tinawtawagan ti interestelar a medio. Daytoy a disko ket addaan iti saan a basbassit a maiyasping a gay-at ti rayus kadagiti bituen,[33] bayat a ti kapuskol ti tuon ti alingasaw ket sumakop kadagiti ginasut a lawag a tawtawen para kadagiti nalamlamiis a bituen aginggana ti rinibo a lawag a tawtawen para kadagiti napudpudot nga alingasaw.[34][35] Dagiti grabitasional a mikrolensing ken dagiti panagpalpaliiw ti panaglasat ti planeta ket mangipakita a mabalin nga adda met dagiti saan a basbassit a kaadu dagiti planeta a naibedbed kadagiti bituen a kas dagiti met bituen iti Nagririmpuok a Bitbituen,[15][36] ken dagiti mikrolensing a panagrukod ket nangipakpakita nga adda dagiti ad-adu a rogue a planeta a saan a naibedbed iti agsangaili a bitbituen ngem ti kaadda met dagiti bituen.[37][38] Ti Ariwanas ti Nagririmpuok a Bitbituen ket aglaon ti saab a basbasit ngem maysa a planeta iti tunggal maysa a bituen, a pagresultaan dagiti 100–400 a bilion a planetas, segun ti panagadal idi Enero 2013 kadagiti sistema ti lima a planeta a bituen ti Kepler-32 iti obserbatorio ti esoasio ti Kepler. Ti sabali met a panagusig idi Enero 2013 ti datos ti Kepler ket nakarkulo a saan a basbassit ngem 17 bilion dagiti kadakkel iti Daga nga eksoplaneta ket adda iti Ariwanas ti Nagririmpuok a Bitbituen.[39] Idi Nobiembre 4, 2013, inreporta dagiti astronomo, a naibatay iti datos ti mision ti espasio ti Kepler, a mabalin nga adda dagiti ad-adu ngem 40 a bilion a kadakkel ti Daga a planeta a mangliklikmut kadagiti mataengan a sona dagiti kasla init a bituen ken dagiti nalabbasit nga ansisit iti uneg ti Ariwanas ti Nagririmpuok a Bitbituen[40][41][42] 11 bilion kadagitoy a nakarkulo aplaneta ket mabalin a mangliklikmut dagiti kasla Init a bituen.[43] Ti kaasitgan iti kastoy a palneta ket mabalin a 12 a lawag a tawtawen iti kaadayo, segun kadagiti sientista.[40][41] Dagiti kasta a kasla Daga ti kadakkel a planeta ket mabalin nga ad-adu ngem dagiti higante nga alingasaw.[15] Malaksid daiti eksoplaneta, naduktalan pay dagiti "eksokometa", dagiti kometa iti labes ti Sistema a Solar, ken mabalin a kadawyan dagitoy Ariwanas ti Nagririmpuok a Bitbituen.[44]
Dagiti disko ti bituen iti Nagririmpuok a Bitbituen ket awanan iti natadem nga igid iti labes dagiti awanan kadagiti bituen. Imbes ket, ti konsentrasion dagiti bituen ket bumassit iti distansia manipud iti tengnga ti Nagririmpuok a Bitbituen. Para kadagiti rason a saan a maawatan, iti labes ti rayus ti agarup a 40,000 ly (13 kpc) manipud iti tengnga, ti bilang dagitbituen iti tunggal maysa a kubikon parsec ket pumarpardas a bumassit iti rayus.[45] Ti mangpalikmut ti galaktiko a disko ket ti esperikal a Galaktiko a Bakud dagiti bituen ken globular a rimpuok a gumay-at nga agpaadayo ngem limitado iti kadakkel babaen dagiti panagtayyek dagiti dua a satelite ti Nagririmpuok a Bitbituen, ti Bassit ken Dakkel nga Ul-ulep Magallanes, a ti kaasitgan nga arngianna iti Galaktiko a Tengnga ket agarup a 180,000 ly (55 kpc).[46] Iti daytoy a distansia wenno iti labes, dagiti pagtayyekan iti kaaduan dagiti bakud a banag ket guluento babaen ti Ul-ulep Magallanes. Isu a, dagiti kasta a banag ket mabalin a palsuten manipud iti kaarrubayan ti Nagririmpuok a Bitbituen. Ti naitiptipon a absoluto a bisual magnitud ti Nagririmpuok a Bitbituen ket nakarkulo iti −20.9.[47]
Dagiti nota[urnosen | urnosen ti taudan]
- ^ Adda dagitoy taudan nga agtengtengngel a ti, nainget a panagsao, ti termino a Nagririmpuok a Bitbituen ket nasken a mangitudo laeng ti banda ti lawag a buklen ti ariwanas iti rabii a langit, bayat a ti ariwanas ket nasken a makaala ti napno a nagan nga Ariwanas ti Nagririmpuok a Bitbituen, wenno ti sabali pay a kas ti Ariwanas. Nupay kasta, saan a nalawag no kasano ti kawatiwat daytoy a pagalagadan, ken ti termino a Nagririmpuok a Bitbituen ket kankanayon a maus-usar kadagitoy a kontesto. Kitaen ti:
- Freedman, Roger A.; Kaufmann, William J. (2007). Universe. WH Freeman & Co. p. 605. ISBN 0-7167-8584-6.
- "Dagiti Ariwanas — Ariwanas a Nagririmpuok a Bitbituen". Encyclopædia Britannica. 19. Encyclopædia Britannica, Inc. 1998. p. 618.
- Pasachoff, Jay M. (1994). Astronomia: Manipud ti Daga aginggana ti Law-ang. Harcourt School. p. 500. ISBN 0-03-001667-3.
- ^ Kitaen pay ti Bortle Nasipnget a Langit a Gantingan
- ^ Ti gantingan ket 1 mm dagup 1 ly.
Dagiti nagibasaran[urnosen | urnosen ti taudan]
- ^ Gerhard, O. (2002). "Mass distribution in our Galaxy". Space Science Reviews. 100 (1/4): 129–138. Bibcode:2002astro.ph..3110G. arXiv:astro-ph/0203110. doi:10.1023/A:1015818111633.
- ^ a b c Christian, Eric; Safi-Harb, Samar. "Kasano ti kadakkel ti Nagririmpuok a Bitbituen?". NASA: Damagen ti maysa nga Astropisiko. Naala idi 2007-11-28.
- ^ "NASA – Ariwanas". NASA and World Book. Nasa.gov. Nobiembre 29, 2007. Naala idi 2010-08-10.
- ^ Staff (Disiembre 16, 2008). "Mano ti Bilang dagiti Bitbituen iti Nagririmpuok a Bitbituen?". Ti Law-ang tatta nga Aldaw. Naala idi 2010-08-10.
- ^ Frebel, A.; et al. (2007). "Discovery of HE 1523-0901, a strongly r-process-enhanced metal-poor star with detected uranium". The Astrophysical Journal. 660 (2): L117. Bibcode:2007ApJ...660L.117F. arXiv:astro-ph/0703414. doi:10.1086/518122.
- ^ a b McMillan, P. J. (Hulio 2011). "Mass models of the Milky Way". Monthly Notices of the Royal Astronomical Society. 414 (3): 2446–2457. Bibcode:2011MNRAS.414.2446M. arXiv:1102.4340. doi:10.1111/j.1365-2966.2011.18564.x.
- ^ Gillessen, S.; et al. (2009). "Monitoring stellar orbits around the massive black hole in the Galactic Center". Astrophysical Journal. 692 (2): 1075–1109. Bibcode:2009ApJ...692.1075G. arXiv:0810.4674. doi:10.1088/0004-637X/692/2/1075.
- ^ "Ti Init". World Book at NASA. NASA. Naala idi 2010-03-22.
Ti Init ket maysa kadagiti sumurok a 100 bilion a bitbituen iti Ariwanas a Nagririmpuok a Bitbituen. Daytoy ket agarup a 25,000 a lawag a tawtawen manipud iti tengnga iti Ariwanas, ket agtaytayyek ti maminsan ti lawlaw ti Tengnga a Galaktiko iti tunggal maysa a 250 a riwriw a tawtawen.
- ^ a b Bissantz, N.; Englmaier, P.; Gerhard, O. (2003). "Gas dynamics in the Milky Way: second pattern speed and large-scale morphology". Monthly Notices of the Royal Astronomical Society. 340 (3): 949. Bibcode:2003MNRAS.340..949B. arXiv:astro-ph/0212516. doi:10.1046/j.1365-8711.2003.06358.x.
- ^ Kogut, A.; et al. (1993). "Dipole anisotropy in the COBE differential microwave radiometers first-year sky maps". The Astrophysical Journal. 419: 1. Bibcode:1993ApJ...419....1K. arXiv:astro-ph/9312056. doi:10.1086/173453.
- ^ "Collins nga Elementario Ingles a Disksionario – Kompleto ken saana Nakissayan 1991–2003 – Nagririmpuok a Bitbituen". Ti Tinawtawid a Siensia ti Amerikano a Diksionario. thefreedictionary.com. 2005. Naala idi 2012-05-20.
- ^ Harper, Douglas. "ariwanas". Online a Diksionario ti Etimolohia. Naala idi 2012-05-20.
- ^ Jankowski, Connie (2010). Pionero iti Lawag ken Uni. Compass Point Books. p. 6. ISBN 0-7565-4306-1.
- ^ Schiller, Jon (2010). Big Bang ken dagiti Nangisit nga Abut. CreateSpace. p. 163. ISBN 1-4528-6552-3.
- ^ a b c Cassan, A.; et al. (Enero 11, 2012). "One or more bound planets per Milky Way star from microlensing observations". Nature. 481 (7380): 167–169. Bibcode:2012Natur.481..167C. PMID 22237108. arXiv:1202.0903. doi:10.1038/nature10684.
- ^ Pasachoff, Jay M. (1994). Astronomia: Manipud ti Daga aginggana ti Law-ang. Harcourt School. p. 500. ISBN 0-03-001667-3.
- ^ Steinicke, Wolfgang; Jakiel, Richard (2007). Dagiti ariwanas ken ti kasano a panagpalaliiw kaniada. Dagiti pagsurotan ti panagpalpaliiw ti astronomo. Springer. p. 94. ISBN 1-85233-752-4.
- ^ Rix, Hans-Walter; Bovy, Jo (2013). "The Milky Way's Stellar Disk". The Astronomy and Astrophysics Review. in press. Bibcode:2013A&ARv..21...61R. arXiv:1301.3168. doi:10.1007/s00159-013-0061-8.
- ^ "How Big is Our Universe: How far is it across the Milky Way?". NASA-Smithsonian Education Forum on the Structure and Evolution of the Universe, at the Harvard Smithsonian Center for Astrophysics. Naala idi Marso 13, 2013.
- ^ Karachentsev, I. D.; Kashibadze, O. G. (2006). "Masses of the local group and of the M81 group estimated from distortions in the local velocity field". Astrophysics. 49 (1): 3–18. Bibcode:2006Ap.....49....3K. doi:10.1007/s10511-006-0002-6.
- ^ Vayntrub, Alina (2000). "Mass of the Milky Way". The Physics Factbook. Naiyarkibo manipud iti kasisigud idi 13 Agosto 2014. Naala idi 2007-05-09.
- ^ Battaglia, G.; et al. (2005). "The radial velocity dispersion profile of the Galactic halo: Constraining the density profile of the dark halo of the Milky Way". Monthly Notices of the Royal Astronomical Society: 433–442. Bibcode:2005MNRAS.364..433B. arXiv:astro-ph/0506102. doi:10.1111/j.1365-2966.2005.09367.x.
- ^ Finley, Dave; Aguilar, David (Enero 5, 2009). "Milky Way a Swifter Spinner, More Massive, New Measurements Show" (Press release). National Radio Astronomy Observatory. Naiyarkibo manipud iti kasisigud idi 8 Agosto 2014. Naala idi 2009-01-20.
- ^ Reid, M. J.; et al. (2009). "Trigonometric parallaxes of massive star-forming regions. VI. Galactic structure, fundamental parameters, and noncircular motions". The Astrophysical Journal. 700: 137–148. Bibcode:2009ApJ...700..137R. arXiv:0902.3913. doi:10.1088/0004-637X/700/1/137.
- ^ Gnedin, O. Y.; et al. (2010). "The mass profile of the Galaxy to 80 kpc". The Astrophysical Journal. 720: L108. Bibcode:2010ApJ...720L.108G. arXiv:1005.2619. doi:10.1088/2041-8205/720/1/L108.
- ^ a b Jorge Peñarrubia; Yin-Zhe Ma; Matthew G. Walker; Alan McConnachie. "A dynamical model of the local cosmic expansion". Monthly Notices of the Royal Astronomical Society. 433 (3): 2204–2022. doi:10.1093/mnras/stu879.
- ^ "The mass of the Milky Way and M31 using the method of least action". Naala idi Pebrero 6, 2014.
- ^ "On the shoulders of Giants: Properties of the Stellar Halo and the Milky Way mass distribution". Naala idi Agosto 8, 2014.
- ^ Villard, Ray (Enero 11, 2012). "The Milky Way Contains at Least 100 Billion Planets According to Survey". HubbleSite.org. Naiyarkibo manipud iti kasisigud idi 23 Hulio 2014. Naala idi 2012-01-11.
- ^ Frommert, H.; Kronberg, C. (Agosto 25, 2005). "The Milky Way Galaxy". SEDS. Naala idi 2007-05-09.
- ^ Wethington, Nicholos. "How Many Stars are in the Milky Way?". Naala idi 2010-04-09.
- ^ Young, Kelly (Hunio 6, 2006). "Andromeda Galaxy hosts a trillion stars". NewScientist. Naala idi 2006-06-08.
- ^ Levine, E. S.; Blitz, L.; Heiles, C. (2006). "The spiral structure of the outer Milky Way in hydrogen". Science. 312 (5781): 1773–1777. Bibcode:2006Sci...312.1773L. PMID 16741076. arXiv:astro-ph/0605728. doi:10.1126/science.1128455.
- ^ Dickey, J. M.; Lockman, F. J. (1990). "H I in the Galaxy". Annual Review of Astronomy and Astrophysics. 28: 215. Bibcode:1990ARA&A..28..215D. doi:10.1146/annurev.aa.28.090190.001243.
- ^ Savage, B. D.; Wakker, B. P. (2009). "The extension of the transition temperature plasma into the lower galactic halo". The Astrophysical Journal. 702 (2): 1472. Bibcode:2009ApJ...702.1472S. arXiv:0907.4955. doi:10.1088/0004-637X/702/2/1472.
- ^ Borenstein, Seth (Pebrero 19, 2011). "Cosmic census finds crowd of planets in our galaxy". The Washington Post. Associated Press. Naiyarkibo manipud iti kasisigud idi 2011-02-21.
- ^ Sumi, T.; et al. (2011). "Unbound or distant planetary mass population detected by gravitational microlensing". Nature. 473 (7347): 349–352. Bibcode:2011Natur.473..349S. PMID 21593867. arXiv:1105.3544. doi:10.1038/nature10092.
- ^ "Free-Floating Planets May be More Common Than Stars". Pasadena, CA: NASA's Jet Propulsion Laboratory. Pebrero 18, 2011. Naiyarkibo manipud iti kasisigud idi 2011-05-25.
The team estimates there are about twice as many of them as stars.
- ^ Staff (Enero 7, 2013). "17 Billion Earth-Size Alien Planets Inhabit Milky Way". Space.com. Naiyarkibo manipud iti kasisigud idi 6 Oktubre 2014. Naala idi Enero 8, 2013.
- ^ a b Overbye, Dennis (Nobiembre 4, 2013). "Far-Off Planets Like the Earth Dot the Galaxy". New York Times. Naala idi Nobiembre 5, 2013.
- ^ a b Petigura, Eric A.; Howard, Andrew W.; Marcy, Geoffrey W. (Oktubre 31, 2013). "Prevalence of Earth-size planets orbiting Sun-like stars". Proceedings of the National Academy of Sciences of the United States of America. Bibcode:2013PNAS..11019273P. arXiv:1311.6806. doi:10.1073/pnas.1319909110. Naala idi Nobiembre 5, 2013.
- ^ Borenstein, Seth (2013-11-04). "8.8 billion habitable Earth-size planets exist in Milky Way alone". The Associated Press. NBC News.
- ^ Khan, Amina (4 Nobiembre 2013). "Milky Way may host billions of Earth-size planets". [Los Angeles Times. Naala idi 5 Nobiembre 2013.
- ^ Staff (Enero 7, 2013). "'Exocomets' Common Across Milky Way Galaxy". Space.com]. Naiyarkibo manipud iti kasisigud idi 16 Septiembre 2014. Naala idi Enero 8, 2013.
- ^ Sale, S. E.; et al. (2010). "The structure of the outer Galactic disc as revealed by IPHAS early A stars". Monthly Notices of the Royal Astronomical Society. 402 (2): 713–723. Bibcode:2010MNRAS.402..713S. arXiv:0909.3857. doi:10.1111/j.1365-2966.2009.15746.x.
- ^ Connors, Tim W.; Kawata, Daisuke; Gibson, Brad K. (2006). "N-body simulations of the Magellanic stream". Monthly Notices of the Royal Astronomical Society. 371 (1): 108–120. Bibcode:2006MNRAS.371..108C. arXiv:astro-ph/0508390. doi:10.1111/j.1365-2966.2006.10659.x.
- ^ Coffey, Jerry. "Absolute Magnitude". Naiyarkibo manipud iti kasisigud idi 2011-09-13.
Adu pay a mabasbasa[urnosen | urnosen ti taudan]
- Thorsten Dambeck in Sky and Telescope, "Gaia's Mission to the Milky Way", Marso 2008, p. 36–39.
- Cristina Chiappini, The Formation and Evolution of the Milky Way, American Scientist, Nobiembre/Disiembre 2001, pp. 506–515
Dagiti akinruar a silpo[urnosen | urnosen ti taudan]
Midia a mainaig iti Ariwanas ti Nagririmpuok a Bitbituen iti Wikimedia Commons
Dagiti inadaw a sasao a mainaig iti Nagririmpuok a Bitbituen iti Wikiquote (iti Ingles)


text:
ILOCOS SUR – Awan kasango dagiti kandidato a para mayor, bise mayor ken kokonsehal ti Lakas-Christian Muslim Democrats (Lakas-CMD) iti tallo nga ili ditoy probinsia iti masungad nga eleksion.
Segun iti opisial a listaan dagiti kandidato manipud iti opisina ti Commission on Elections provincial office, awan kasango da Mayor Arlyn Favis ken Bise Mayor Alfonso Favis, Jr. iti Magsingal, Mayor Jose Tabanda III ken Vice Mayor Nancy Tabanda iti San Vicente, ken Mayor Leonofre Gironella ken Vice Mayor Leopoldo Gironella iti Salcedo agraman dagiti katiketda a kandidato para konsehal kadagiti nadakamat nga ili.
Daytoy ti umuna a gundaway iti pakasaritaan iti politika iti probinsia nga awan a pulos ti kasango dagiti mayor, bise mayor ken kokonsehal iti eleksion.
Iti Vigan City, awan ti timmakder a sumango ken ni dati a Mayor Eva Marie S. Medina iti panagsublina nga agkandidato para iti puesto a tinugawanna iti tallo a termino.
Kas ninamnama, impabus-oy ni Mayor Ferdinand C. Medina iti kaingungotna ti panagsublina iti politika ket agsubli iti private sector.
Kabayatanna, sumagmamano pay a mayor ti awanan iti kasalipda iti masungad nga eleksion a pakaibilangan da Mayor Roque Verzosa, Jr. (Tagudin), Mayor Virgilio Valle (Sta. Cruz), Mayor Ferdinand Hernaez (Sta. Lucia), Mayor Erlinda Gaerlan (Sigay), ken Mayor Lorenzo Bragado, Jr. (San Emilio).
Iti sabali a bangir, 10 a kandidato a para bise mayor a pakaibilangan ti pailayon a bise mayor iti Candon City ti awan met ti kasangoda ita nga eleksion.
Mairaman ditoy da Vice Mayor John John Reyes (Sta. Maria), Vice Mayor Alfonso Favis, Jr., (Magsingal), Vice Mayor Nancy Tabanda (San Vicente), Vice Mayor Rodrigo Romano (Sta. Cruz), Vice Mayor Estrella Hernaez (Sta. Lucia), Vice Mayor Rodrigo Bolesa Reyes (San Emilio), Sherwin Tomas (Lidlidda), Vice Mayor Simeon Wandas (Sigay) ken Vice Mayor Leopoldo Gironella (Salcedo).
Iti Candon City, adda simmango ken ni Mayor Allen Singson iti kinatao ni Wilfredo Virocel, independiente, ngem awan ti nangidatag iti kandidaturana kontra ken ni Vice Mayor Nestor Itchon.


text:
Lamok
Dagiti lamok ket pamilia ti bassit, kasla dagiti midge a ngilaw: ti Culicidae. Urayno bassit laeng kadagiti sebbangan ti di makadangran wenno naserbi ti nagtagitaon, kaaduan kadagitoy ket makariri gaputa manganda ti dara manipud kadagiti sibibiag nga bertebrata, a mairaman ti tattao. Ti babbai kadagiti kaaduan a sebbangan dagiti lamok ket dagiti mangmangan ti dara a peste. Iti panangan ti dara, adu kadagitoy ti mangiyeg kadagiti nakaro a makadangran a sakit ti tao ken napaamo nga ayup, a kas ti malaria, duyaw a gurigor ken filariasis. Adda dagiti turay a naitunosan a nakisupsuppiat a dagiti lamok ket isu dagitoy ti kakaruan a makadangran nga ayup iti Daga.[2]
Dagiti nagibasaran[urnosen | urnosen ti taudan]
- ^ Harbach, Ralph (Nobiembre 2, 2008). "Family Culicidae Meigen, 1818". Taksonomiko nga Imbentario ti Lamok.
- ^ "Dagiti lamok ti Michigan -Ti bukodda a Biolohia ken Panagtengngel". Gunglo ti Pangtengngel ti Lamoki ti Michigan. 2013.
Dagiti akinruar a silpo[urnosen | urnosen ti taudan]
- Midia a mainaig iti Lamok iti Wikimedia Commons
- Kitaen ti Lamok iti Proyekto ti Nawaya a Direktorio (iti Ingles)
- Pakaamo a Website ti lamok


text:
BANTAY, Ilocos Sur -Maysa a suspetsa iti panagtakaw ken panaghold-ap ti pinapatay dagiti armado a tattao bayat ti panagurayna iti luganna iti Drive-Inn, ditoy nga ili idi.
Segun iti inisial nga inbestigasion dagiti polis ditoy, agur-uray iti luganna a kaduana ti asawana ni Vergel Meneses Ramos, 31, residente iti Tondo, Manila, akusado iti panagtakaw a naangay iti maysa a kaparanget nga ili ditoy ken panaghold-ap iti Vigan City, idi kellaat nga inasitgan dagiti suspetsa sada pinalpaltogan.
Nairaman a nasugatan ti misisna idi pinanggep daytoy a sallukoban ti biktima.
Karuruar laeng ni Ramos iti pagbaludan iti Vigan City gapu iti kasona a panaghold-ap ken panagtakaw.
Positibo nga intudo ni Redentor Cardenas, negosiante a residente iti Poblacion, San Vicente, Ilocos Sur a nanghold-ap kenkuana ket intarayna ti P90,000 a naglakuanna iti itlog.
Mapapati a karaman pay ni Ramos iti panagtakaw iti maysa a pagtagilakuan iti Vigan City a nakaitarayan iti bag ni Demetria Artates, akinkukua iti pagtagilakuan, a naglaon iti P50,000 a kuarta ken dadduma pay a napapateg a gamit.
Kinamakam ni Jennifer Artates, kaanakan a babai ti biktima, dagiti suspetsa ket nakitana a nagluganda iti maysa a van.
Nasarakan ti van a naabandona iti Barangay Tamag, Vigan City.
Maysa nga agpaspasada iti traysikel ti nangibaga nga inluganna dagiti suspetsa ket intulodna ida iti national highway ditoy nga ili. Kinuna ti drayber a naglugan dagiti suspetsa iti Dominion Bus nga agpaabagatan.
Nangipatulod dagiti polis iti flash alarm kadagiti kaparanget nga ili iti abagatan a pasardengenda ti nasao a bus.
Positibo nga intudo ni Artates dagiti suspetsa nga isuda ti simrek iti pagtagilakuan a nagpammarang a kas kustomer.
Kitkitaen dagiti inbestigador ti anggulo nga adda pakainaigan dagiti naisayangkat a panagtakaw ken hold-ap iti pannakapapatay ni Ramos.#


text:
Nueva Ecija
Ti Nueva Ecija ket maysa a probinsia iti Filipinas a masarakan iti rehion ti Tengnga a Luzon. Ti kapitoliona ket ti Siudad ti Palayan. Kabeddengna dagiti probinsia ti Bulacan, Pampanga, Tarlac, Pangasinan, Nueva Vizcaya, ken Aurora.
Dagiti linaon
Heograpia[urnosen | urnosen ti taudan]
Ti Nueva Ecija ket nabingbingay kadagiti 5 a komponente a siudad ken dagiti 27 nga ili.
Dagiti siudad[urnosen | urnosen ti taudan]
Dagiti ili[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Pakaammo ti Senso ti Filipinas idi 2015 (iti Ingles) naala idi Hunio 10, 2016


text:
(Iluko version) Normal laeng nga aramid ti tao iti panagpadispensar maiturong ti napaluksawan a pada a tao wenno grupo iti tattao. Nalabit agpadispensar ka gapu ta nakasairka ti rikna ken panunot ti maysa nga indibidual wenno grupo.
Gaputa ammom a napaguram isuna a mabalin a mangparnuay ti susik, buriburinnaka iti konsensyam. Ti ultimo remedyo ket agpadispensarka sakbay a maladaw ti amin ket agbalattek kenka ti kunkunada a karma.
Epekto ti panagpadispensar no sinsero, natarnaw ken naimpapusoan nga awan ti namnamaem a kasubadna, malaksid ti pammakawan. Maikontra no parparawpaw laeng wenno plastik a kababalin.
Nagsayaat la ketdin no kastoy koma ti aramiden dagiti appo a politiko tayo nga agsususik gapu ti agsisimparat nga isyu ken rason a poon ti haanda a pagkikiinnawatan a mailanlandayag iti publiko babaen ti bileg iti media.
Kas koma dita ili iti Sarrat a maysa laeng nga ehemplo tayo. Nagpintas koma no agkappia da Mayor Remigio Medrano ken Bise Mayor Edito Balintona. Adda koma bumallaet a maraem a panglakayen wenno peace maker tapno marisot nga insigida ti agdama a susikda sakbay nga agramram ken dumegdeg.
Agpannuray koma ti nain-Kristiannuan a panunot ken aramid. Agpipinnakawan koma ti tunggal maysa para ti pagsayaatan ken panagdur-as ti ilida a Sarrat a nagtaudan daydi nag-Presidente Ferdinand Edralin Marcos.
Tay kunada a nain-Spirituan a pagsasa-o, ni Apo Dios ammona pay ti mangpakawan kadagiti basbasol tayo. Tuladen tay ngarud Isuna kas nangparsua kadatayo a tattao.#


text:
Daranudor Ti Ilocandia: Apay a “rehimen US-Duterte” ti ipukpukawda? (1/3)
BY SHERWIN DE VERA
www.nordis.net
UMUNA ITI TALLO A PASET
Iti laksid ti okupasion ti China kadagiti isla idiay Kalayaan Group of Islands (Spratly) ken nasinged a relasion ni Presidente Rodrigo Duterte iti pagilian, apay a “rehimen a United States (US)-Duterte” latta ti linaon ti plakard ken pukaw dagiti aktibista?
Bayat iti panangkober ko ti naglabas a United People’s SONA idi Hulio 23 a naisayangkat iti Vigan City, adu dagiti umili a nangyegko a nangiyebkas iti kastoy a salusod.
Adda pay kameng ti lokal a radio a nagkuna nga ululawen laeng dagiti nagprotesta ti umili, saanda kano nga ammo ti saosaoenda ta saanen a US-Duterte, koma kano ket China-Duterte.
Ket gapuenta saan a mailaklaksid ti Ilocos iti Filipinas ken sagrapen met dagiti umili ti rehion ti ania man a patakaran ti gobierno kasilpo iti relasiontayo iti ballasiw-taaw, napateg nga ikkan atension ti naananay a panangamiris daytoy nga isyu.
Kuna ngarud dagiti siyentista – awan karbengam nga agsao no awan ti naananay a panagsukisok wenno konkreto a basaran. Daytoy a prinsipio ket maiyaplikar uray iti panangibingay ti opinion, aglalo no adda iti maisupadi a panagbuya a kayatmo a kurihiren.
Ti nabileg nga impluwensia ti US iti pagilian ket nagtaud ti direkta a panangkoloniana iti Filipinas ken nasinged a relasion manipud 1946 inggana ti agdama, aglalo iti tay-ak ti ekonomia ken militar. Iyununatayon a talantanen ti kasilpo ti relasiontayo iti benneg ti ekonomia kas kangrunaan a pundasion ti dadduma pay a ramen ti gimong.
Kas kadagiti naglabas nga administrasion, ti agdama a pundasion ti Philippine Development Plan 2017-2022 a “Build, Build, Build” ken ti kakuyog daytoy nga “hybrid public-private partnership” ket nakasangir ti konsepto ti “nawaya a linanakoan” nga itantandudo ti US. Nairut a sumursurot ti programa ken patakarantayo iti linaon ti Trade and Investment Framework Agreement ti Filipinas ken US a napirmaan idi Nobiembre 1989.
Nayon pay nga agbenbenepisio ti Filipinas iti Generalized System of Preferences (GSP) programs ti US. Ipapaay daytoy ti “nababa wenno zero” a taripa iti napili a produkto manipud iti pagiliantayo a sumrek iti US. Agarup 18% ti produkto nga eksport tayo iti US ti nakaraman iti GSP nga aggatad $1.59 billion iti tinawen. Sigud a karaman ti pagilian idi mabukel ti GSP idi Enero 1976 ken napabaro idi Marso itatta a tawen.
Kastamet a napateg a maipunto numanpay a karubatayo ti China, agtaltalinaed nga adaddu ti kaalyado ti US iti rehion ti ASEAN. Kumpara iti China, ti US ti addaan ti katulugan iti benneg ti ekonomia kadagiti karelasiontayo ti ekonomia kas iti Singapore, Indonesia ken Malaysia. Bayat nga agtaltalinaed a ti nainget nga alyado daytoy a Japan ti kadadakkelan ti ipapaay a pautang ken tulong iti pagilian.
Segun mismo ti NEDA, ti World Bank ken Asian Development Bank, nga idadauloan ti US ken Japan ti kangrunaan a nangipaay ti Overseas Development Assistance idi napan a tawen ken ti umuna a kwarto ti 2018.
Idi 2016 nakaawat ti $291 million ti Filipinas manipud ti US. Datayo ti kangatoan ti naawat iti 29 a pagilian iti Asia-Pacific ken maika-12 iti intero a lubong. Bayat nga idi 2017 ken tatta 2018, nakaawat ti pagilian ti $98 million ken $53 million, a maikalima a kadakkelan iti nadakamat a rehion ti lubong.
No idi 2016 ket kangrunaan a kapartner ti Pilipinas ti implementasion ket ti US Defense Department, iti 2017-2018 ti US State Department (USDS) ti dakkel ti inakemna. Ti USDS ti mangisigsigurado ti proteksion ti interest ti US babaen iti negosasion ken panangimpluwensia iti paggannurutan dagiti pagilian. Ti USDS ti mangmangted singasing ken panagbuya iti rumbeng nga addang ti US kadagiti paspasamak ken kasasaad iti pagilian nga addaan interes wenno relasionda.
Segun iti World bank, bayat ti panagtugaw ni Duterte idi 2016, ti Japan ($11.67 million) ken US ($8.67 million) ti umuna ken maikadua a partnertayo iti linakoan (trade partner for import and export) bayat a maikapat ti China ($6.19 million). Iti tawen 2017 ken 2018, numanpay signipikante ti ngimatoan ti import manipud iti China, agtalinaed a ti Japan ken US ti adda iti uloan.
Kadaytoy lang August 6, inpablaak ti gobierno a maikatlo ti Pilipinas kadagiti exporters ti ‘manufacturing service’ iti lubong segun iti World Trade Organization. Aggatad ti $2.77 bilion dagitoy a produkto a kangrunaan a mapmapan iti pagtagilakoan ti Japan ken US.
Malaksid kadagitoy, signipikante ti kontribusion dagiti paw-it a doliar manipud US a dumanun ti 5.5% idi 2017. Kastamet nga adu kompania iti benneg ti Business Process Outsourcing (BPO) ket naggapu iti nasao a pagilian. Segun ti Philippine Statistics Authority dakdakkel nga amang ti naaprubaran a panagpuunan iti Filipinas iti 2017 manipud ti Japan (30.3%) ken US (8.3%)kumpara iti China (2.2%).
Basar kadagitoy, nu ikumpara ti interes ti Filipinas iti ekonomia, adadda nga ti US ti nairut ti impluwensiana kumpara iti China. Maiyarig daytoy iti baet ti maysa a natangkenan a kayo ken ti tumantanor pay laeng a mula.
Daytoy ti rason nu apay nga awan dua-dua nga indiaya ni Duterte iti panagsabatda ni US President Donald Trump ti panangbukel ti ‘economic partnership’ iti laksid ti awan sarday a panangbabalaw ni Duterte iti US. # nordis.net


text:
Thursday, October 13, 2016
GUMIL TUMULONG A MANGPRESERBA KEN MANGITAL-O TI ILOKANO A PAGSASAO
Tumultulong dagiti mannurat nga Ilokano a mangpreserba ken mangital-o ti pagsasao nga “Ilokano” tapno mataginayon ken agrangpaya daytoy para kadagiti sumaruno a kaputotan.
Daytoy ti inwaragawag ni Danilo Bautista, agdama a direktor ti “Gunglo Dagiti Mannurat nga Ilokano” iti Filipinas (GUMIL- Filipinas), kabayatan ti naangay nga “Ilocano Orthography Seminar-Workshop” a naaramid iti Guestel Conference Room iti University of Northern Philippines (UNP) idi Oktobre 6 nga inesponsoran ti “Center for Ilocano Studies” iti unibersidad.
Kinuna ni Bautista a napateg ti akem ti GUMIL nga addaan iti nadumaduma a sanga iti pagilian ken ballasiw taaw a kas iti Ilocos Sur, Ilocos Norte, La Union, Pangasinan, Cagayan, Isabela, Metro Manila, Nueva Ecija, Abra, Ifugao, Cordillera ken Metro Manila pakairamanan pay iti Hawaii ken California iti USA.
Kinunana a maisaysayangkat dagiti “seminar- workshop” iti panagsurat iti daniw, ababa a sarita, drama ken nobela tapno mapreserba ti Literatura – Ilokana.
Kiniddaw ni Bautista kadagiti kameng ti media, estudiante iti “Mass Communication” ken “Journalism,” ken dagiti mangisursuro iti “K to 12 Program” a timmabuno iti nasao a seminar a tumulongda para iti panakapreserba ken panangitandudo ti pagsasao nga Ilokano a maaw-awagan pay iti “Mother Tongue” tapno agtultuloy a ma-aramat daytoy a pagsasao iti radio, telebision ken diario, ken dagiti pagadalan.
Kinuna met ni Eliseo Contillo, nag-editor ti Bannawag Magazine ken agdama a manarawidwid ti GUMIL- Filipinas, napateg unay ti panakaisayangkat ti seminar maipanggep iti panagsurat ti lenguahe nga Ilokano gapu ta adu dagiti kameng ti media aglalo iti radio ti saanda pay laeng nga ammo dagiti annuruten iti Ortograpia ti Ilocano.
Kinuna pay ni Contillo a timmulong ti GUMIL- Filipinas ken dagiti editorial staff iti Bannawag nga indauluan ni Cles Rambaud iti pannakaisagana ti libro a Tarabay maipapan iti umiso nga Ortograpia ti Ilokano a pagbasaran iti panangisuro ken panagsurat ti pagsasao nga Ilokano.
Kinuna met ni Dr. Remigio Obrero, agdama a direktor ti Center for Ilocano Studies iti UNP, a nabuangay ti GUMIL- UNP Chapter a pagkamengan dagiti mannurat nga estudiante tapno katulongan ti GUMIL- Filipinas kadagiti gannuatna a mangparang-ay ken mang-preserba ti Literatura - Ilokana. # Source - (FGL/Ben P. Pacris- PIA-1/ Ilocos Sur)
Daytoy ti inwaragawag ni Danilo Bautista, agdama a direktor ti “Gunglo Dagiti Mannurat nga Ilokano” iti Filipinas (GUMIL- Filipinas), kabayatan ti naangay nga “Ilocano Orthography Seminar-Workshop” a naaramid iti Guestel Conference Room iti University of Northern Philippines (UNP) idi Oktobre 6 nga inesponsoran ti “Center for Ilocano Studies” iti unibersidad.
Kinuna ni Bautista a napateg ti akem ti GUMIL nga addaan iti nadumaduma a sanga iti pagilian ken ballasiw taaw a kas iti Ilocos Sur, Ilocos Norte, La Union, Pangasinan, Cagayan, Isabela, Metro Manila, Nueva Ecija, Abra, Ifugao, Cordillera ken Metro Manila pakairamanan pay iti Hawaii ken California iti USA.
Kinunana a maisaysayangkat dagiti “seminar- workshop” iti panagsurat iti daniw, ababa a sarita, drama ken nobela tapno mapreserba ti Literatura – Ilokana.
Kiniddaw ni Bautista kadagiti kameng ti media, estudiante iti “Mass Communication” ken “Journalism,” ken dagiti mangisursuro iti “K to 12 Program” a timmabuno iti nasao a seminar a tumulongda para iti panakapreserba ken panangitandudo ti pagsasao nga Ilokano a maaw-awagan pay iti “Mother Tongue” tapno agtultuloy a ma-aramat daytoy a pagsasao iti radio, telebision ken diario, ken dagiti pagadalan.
Kinuna met ni Eliseo Contillo, nag-editor ti Bannawag Magazine ken agdama a manarawidwid ti GUMIL- Filipinas, napateg unay ti panakaisayangkat ti seminar maipanggep iti panagsurat ti lenguahe nga Ilokano gapu ta adu dagiti kameng ti media aglalo iti radio ti saanda pay laeng nga ammo dagiti annuruten iti Ortograpia ti Ilocano.
Kinuna pay ni Contillo a timmulong ti GUMIL- Filipinas ken dagiti editorial staff iti Bannawag nga indauluan ni Cles Rambaud iti pannakaisagana ti libro a Tarabay maipapan iti umiso nga Ortograpia ti Ilokano a pagbasaran iti panangisuro ken panagsurat ti pagsasao nga Ilokano.
Kinuna met ni Dr. Remigio Obrero, agdama a direktor ti Center for Ilocano Studies iti UNP, a nabuangay ti GUMIL- UNP Chapter a pagkamengan dagiti mannurat nga estudiante tapno katulongan ti GUMIL- Filipinas kadagiti gannuatna a mangparang-ay ken mang-preserba ti Literatura - Ilokana. # Source - (FGL/Ben P. Pacris- PIA-1/ Ilocos Sur)
Posted by Bayan ng Cabugao, Ilocos Sur at 10:07 AM
Subscribe to: Post Comments (Atom)


text:
Santo Domingo, Ilocos Sur
Ti Santo Domingo ket maysa a maikatlo a klase nga ili iti probinsia ti Ilocos Sur iti Filipinas.
Dagiti baranggay[urnosen | urnosen ti taudan]
Ti Santo Domingo ket nabennebenneg iti 36 a barbaranggay.[2]
- Binalayangan
- Binongan
- Borobor
- Cabaritan
- Cabigbigaan
- Calautit
- Calay-ab
- Camestizoan
- Casili
- Flora
- Lagatit
- Laoingen
- Lussoc
- Nalasin
- Nagbettedan
- Naglaoa-an
- Nambaran
- Nanerman
- Napo
- Padu Chico
- Padu Grande
- Paguraper
- Panay
- Pangpangdan
- Parada
- Paras
- Poblacion
- Puerta Real
- Pussuac
- Quimmarayan
- San Pablo
- Santa Cruz
- Santo Tomas
- Sived
- Vacunero
- Suksukit
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Ilocos Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Ilocos Sur". Datos ti Populasion ti Ili. Dibision ti Panagsukisok ti LWUA. Naala idi 26 Hunio 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Cabugao, Ilocos Sur (Disiembre 6, 2011) – Umabot iti 120 a Boys Scouts iti Grade 4,5, ken 6 manipud iti 23 a pageskuelaan-elementaria ti ili a Cabugao a tinarabay ti 17 nga Scouters malaksid iti delegasion ti tallo kadagiti pageskuelaan sekundaria ti ili a Cabugao a nagatendar iti 30th BSP-Ilocos Sur Council Jamborette a naangay iti Camp Germelina Singson Goulart, Brgy. Nansuagao, Caoayan, Ilocos Sur a nangrugi iti Disiembre 1 ken nagpatingga iti Disiembre 4, 2011.
Iti Disiembre 2, 2011, nagturong ti pannakabagi ti Website Cabugao iti Jamboree Site. Nupay nalulem ti tangatang, naregget dagiti opisiales ti Scout iti nadumaduma nga ili a nangiwardas kadagiti aktibidadesda ken mapagsasalipan nga ay-ayam iti nalawa a pannakasentro ti Jamboree Site.
Nupay nasulinek ti disso ti Jamboree Area ti Barangay Nansuagao, nalaka a masurotan ti kongkreto a kalsada ken adda pagsurotan a paskin apaman a makastrekka iti Arko ti ili a Caoayan. Nupay naipatto-pattok ti kamkamaisan, nadappatan ti tent ti nalawa a kapanagan ti Barangay Nansuagao. Iti sungadan ti Jamboree Site, alerto dagiti mangiturturong ti linak ken talna a kapolisan ken mangtimon kadagiti sumrek-rummuar a lugan. Nakabantay met dagiti grupo ti Medic ken Red Cross iti asideg ti Police Outpost. Sistematiko ti pannakaurnos dagiti motor ken behikulo iti ruar ti inaladan.
Iti uneg, maaramid latta ti panagyaw-awag dagiti maseknan nga Scouters a mangasikaso kadagiti nakaeskediul nga aktibidades ti aldaw. Adda naaramid a pannakaentablado iti amianan ti sumrekan. Adda naituding nga ar-aramiden dagiti Scouts kadagiti tent. Adda aglutluto, agisimsimpa, ken mapan agsakdo ti pagsareb ken mainum iti nakapaksol a water mobile truck nga indestino da Congressman Ryan Luis V. Singson ken Gov. Chavit Singson iti uneg ti Jamboree Site.
“Padas dagitoy dagiti ubbing ken agtutubo a narigat a mapunas ti lagipda. Addanto met masarsaritada kadagiti kaputotanda gapu iti kina-scoutda,” kuna ti maysa nga Scouter a nakapatangmi. “Sabali a sam-it ti padas iti namayengmeng ken natalna a lugar. Maiduma ti gubuayenna iti kaaduan a padas iti sibay ti karayan, baybay ken sakaanan ti bantay a pag-Jamboree-an!”
“Marikna ti nangatngato a pateg ti panagtutunos ken panagalibtak no addaka iti sabali a lugar,” imbatad ni Mr. Francis A. de la Cruz, Cabugao District BSP Coordinator.
Nagaassideg ken dandani nagdidippit ti nagkampuan dagiti taga-Cabugao.
Akinsango ti kampo dagiti delegasion ti sekundaria kas iti Cabugao Institute, Cabugao NHS ken Lipit NHS. Saan a nakadar-ay ti Pug-os NHS ken Sisim NHS.
NAYETNAG A MASUROT NGA URNOS TI MAARAMID
Sinaguday ti Council Memo No. 4 Series 2011 da Vice Gov. DV Savellano, BSP Council Chairman, Dr. Marino S. Baytec, CSEE, Schools Division Superintendent ken Council Scouting Commissioner ken Dr. Gil P. Savellano, OIC-Council Scout Executive, ti nakagrupoan ti tunggal ili a Sub-camp:
Dagiti sekundaria (pribado ken publiko) a pageskuelaan a nakipaset iti Jamboree ket makiragupda iti Distrito/Munisipalidad/Siudad a makasakup kadakuada ket agyanda iti makinsango a parte ti Kampoda. Mailasin ti nagyanan ti Kampo ti Host District tapno nasayud ti pannakaasikaso ti mobilisasion ken komunikasion.
Nasupapakan met ti bannog ti BSP-Cabugao ta inyawidna dagiti Major Awards a kas Best Uniformed Contingent (Premio: P2,500); Biggest Contingent-Trophy; ken 2nd Place ti Scouting Quiz, segun ken ni BSP District Coordinator Francis A. de la Cruz iti panangidanonna iti Munisipio ti padamagna ken panagyamanda iti LGU-Cabugao babaen ti panangidaulo ni Mayor Edgardo “Ediboy” S. Cobangbang, Jr., Honorary Chairman, Municipal Scouting Committee, iti naan-anay a suporta ken panangkibinda iti delegasion ti Cabugao a nagatendar ti Provincial Jamboree. # (Insurat ken rinetrato ni JOED S. SAJONIA)


text:
Monday, October 31, 2016
DUA A KALDING KEN RAMIT, MAIT-ITED PAY LAENG KADAGITI NAG-TRAINING TI SLP
Cabugao, Ilocos Sur – Nagtultuloy a naaramid ti Distribution of Starter Kits kadagiti 120 a Trainees iti Skills Training on Goat Raising with Vegetable Production iti sango ti Cabugao Cultural and Sports Complex, Brgy. Rizal, Cabugao, Ilocos Sur idi Oktubre 28, 2016.
Naited dagiti Tumbler a nayon ti ramit kasta metten ti dua a kalding ket mismo a ni Mr. Dennis P. Aguimbag, PDO ti SLP-DSWD Region 1 ti nagiyawat kadagiti maseknan a 4 Ps Recipients dagiti naited iti 2nd ken 3rd schedule ti distribution iti sango ti Complex.
Kinuna ni Miss Juliet Madriaga, Municipal Link Staff nga adda pay sumaruno nga eskediul ti pannakaited dagiti nabiag a mataraken agingga a sapasap a makaala dagiti 120 a Trainees.
Naggapu iti 22 a barangay ti ili a Cabugao, Ilocos Sur dagiti 120 a 4Ps Recipients ken Training Participants iti Sustainable Livelihood Program (SLP) ti DSWD a nakikammayetan ti LGU-Cabugao nga idauluan ni Mayor Josh Edward S. Cobangbang.
Sakbayna, naaramid ti dua nga aldaw a panagsanay dagiti 120 a 4 Ps Beneficiaries iti ili a Cabugao iti Skills Training on Goat Raising with Vegetable Production idi Oktubre 11-12, 2016 idiay Barang-ay Demo Farm, Brgy. Labnig, San Juan, Ilocos Sur ken iti Cabugao Cultural and Sports Complex, Brgy. Rizal, Cabugao, Ilocos Sur kas panagsaganadda. # (Web In-Action)
Posted by Bayan ng Cabugao, Ilocos Sur at 9:10 AM
Subscribe to: Post Comments (Atom)


text:
Makan a la Pinoy: Spicy Sujebi soup
Ni BRENDA S. DACPANO
www.nordis.net
Ti sujebi ket tradisional a sopas dagiti Koreano, hand-pulled dough soup wenno namasa nga arina ken naperpersay iti naingpis a malaokan iti nadumaduma a nateng. Kadawyan a maidasar iti matutudo ta nasamay a pampapudot iti bagi.
Ramen ti sujebi dough:
2 tasa arina
¾ tasa danum
½ kutsarita asin
1 kutsara manitika
Panagaramid iti sujebi dough:
- Paglaoken amin a ramen ken iproseso iti food processor iti maysa a minuto wenno ramasen iti agarup 10 minutos wenno aginggana agbalin a nalamuyot a masa.
- Balkoten ti plastig bag ken idulin pay iti refrigerator.
Panagaramid iti digo:
- Iti dakkel a kaserola, ipisok ti 10 a daing a munamon ken sangadakulap a nagango a kelp (seaweed) . Ipaburek iti 10 a minutos.
- Adawen ti kelp ken ipaburek manen ti digo iti agarup 20 minutos.
- Iw-iwaen ti kelp iti agarup maysa pulgada kuadrado. Ipaigid pay.
Ramen:
1 tasa kimchi
1 kutsara gochujang (Korean chili paste)
300 gramo sundubu (soft tofu) wenno 2 tasa taho
bulong ti sibuyas, naiw-iwa
2 ngipen bawang, tinadtad
300 gramo sujebi
Panagaramid:
- Bayat nga agburburek ti digo ti sujebi, ipisok ti kimchi, gochujang, bawang ken naiw-iwa a kelp.
- Bennaten ti masa a sujebi agingga naingpis ken perpersayen a saggaysa nga itinnag iti agburburek a digo.
- Timplaan iti patis.
- Ilaok ti sundubu wenno taho ken bulong ti sibuyas.
- Adawen ken idasar a napudot.# nordis.net


text:
Maitudtudo a maigapu daytoy a panagkurkurang iti panangbangon ti adu kadagitoy iti bukodda a negosio imbes a simrekda nga empleado ken iti isyu iti skills mismatch wenno saan met a mainugot ti naturpos nga adal iti sapsapulen ti industria.
Impeksa daytoy ni Ambassador Alfredo Yao, president ti Philippine Chamber of Commerce and Industry (PCCI), kadagiti dimmar-ay iti pannakapirma ti memorandum of agreement (MOA) iti nagbaetan ti PCCI ken ti Departamento ti Edukasion (DepEd).
Tapno masungbatan ti parikut iti skills mismatch, manamnama a babaen ti PCCI-DepEd MOA, maala ti DepEd ti tulong dagiti 120 a lokal a sanga ti PCCI nga ayan dagiti eksperto tapno dagitoy nga eksperto a mismo ti mangisuro kadagiti bukodda a paglaingan kadagiti estudiante iti senior high school.
Kinuna ni Yao a babaen met itoy, manamnama a dagiti agturpos iti K to 12, nakasaganadan a sumrek nga agtrabaho, mangbangon iti bukodda a pagsapulan, ken sumrek iti nangatngato nga adal.
Iti sabali a bangir, kinuna ni Education Secretary Armin Luistro a mangnamnama a maipakat a mamimpinsan ti K to 12 education inton 2016 kalpasan ti lima a tawen a pannakaplano daytoy iti laksid dagiti nayuli a lima petision iti Korte Suprema para iti saan a pannakaituloy ti pannakaipakat daytoy.
(Naipablaak iti Bannawag, Mayo 4, 2015 a bilang.)


text:
SANTA, Ilocos Sur – Napilaan iti kaso a panaglabsing iti RA 10591 ti maysa a kagawad ti barangay a nasukalan nga agikut iti nadumaduma a paltok ken balbala bayat ti panagsukisok dagiti polis iti balayna sadiay Barangay Magsaysay District idi malem ti Nobiembre 27.
Kaarigna iti armory ti balay ni Barangay Kagawad Armando Garcia Tolentino gapu ta malaksid dagiti uppat a paltog, nakasukain pay dagiti nagtitipon a kameng ti CIDGR1 a lead unit ti Ilocos Sur CIDG, PIB, Maritime ken police station ditoy nga ili kadagiti sumagmamano a rounds ti balbala a nakalemmeng iti balayna.
Inwayat dagiti polis ti panagsukisok babaen ti bileg ti search warrant nga inyisio ni Judge Marita B. Ballogquing ti Regional Trial Court, Branch 72, Narvacan, Ilocos Sur a napetsaan iti Nobiembre 27.
Nakakumpiska dagiti polis ti Armscor Medallion Cal. 45 pistol a nagpason ti lisensiana; Llama Cal. 45 pistol; M14 rifle; ken Ingram nga addaan serial number 628349; magazine assembly ti cal. 45 pistol; 8 rounds ti bala ti cal. 45; 5 magazine ti cal. 45 pistol, 60 rounds ti cal. 45; maysa a pistol case, 2 standard magazine para cal. 45 pistol; 3 magazines ti M14 rifle; 57 rounds ti bala ti M14 rifle; maysa a magazine assembly ti Ingram; 28 rounds ti bala Ingram, maysa a pouch ken shoulder bag, maysa a gun guard ken maysa a holster para cal. 45.
Imbilin ni Judge Gina Juan-Chan ti RTC Branch 22, Narvacan a maruk-atan ni Tolentino manipud iti kustodia ti CIDT kalpasan a nagpiansa daytoy iti P80,000.00. (Tawid News)


text:
Komentario ni Eden A. Alviar
(Tuloyna)
Naibulgar pay ti panagaramat ti Aquino Administration iti pondo para ti Development Acceleration Program, wenno panaggasto dagiti senador, kongresista ken departamento kadagiti pondo a naibilang a “savings” dagiti ahensia para kadagiti programa a pinilida. Imbutaktak dayta ni Senador Estrada kabayatan ti panna-kaidarumna. Nakuestionan ti legalidad ti pondo a DAP iti Korte Suprema agingga a naideklar a mailabsing dayta iti Konstitusion.
Idi 2014, indarum ti Ombudsman iti Sandiganbayan ni Napoles iti kaso a plunder ken graft gapu iti panagbalinna a mastermind ti P10 billion pork barrel scam, kalaksidan pay ti kasona a “serious illegal detention.” Nagbalin a kang-runaan a testigo iti kaso a plunder ken graft ni Luy ken dagiti sigud nga empleada ni Napoles. Madama pay laeng ti pannakabista ti kaso iti Sandiganbayan.
Iti pannakaabsuelto ni Napoles iti kaso a “serious illegal detention,” adda dagiti eksperto iti linteg a nagkuna a makaapektar dayta iti kredi-bilidad ti testimonia ni Luy para iti kaso a plunder ken graft, ngem adda met dagiti mangi-baga a nagsabali dagiti kaso ket awan ti dakkel nga epektona iti kaso ni Napoles a mabisbista pay laeng sadiay Sandigan-bayan.
Adda dagiti maburburtiaan iti tarigagay ni Justice Secretary Vitaliano Aguirre II nga agbalin nga state witness ni Napoles iti isayangkatda a re-investigation ti pork barrel scam. Mapapati nga adda pay dagiti opisial iti Aquino administration a paset iti pork barrel scam ngem saanda a naimbestigaran wenno nai-darum gapu ta kaaliadoda iti naglabas a turay.
Kiniddaw ti kampo ni Napoles iti Sandiganbayan iti pannakayakarna koma iti nakaibaludanna sadiay Correctional Institution For Women iti Mandaluyong City iti NBI detention cell gapu iti pangta ti seguridadna. Ngem pinagkedkedan dayta ti Sandiganbayan ket imbilinda ti pannakayakarna sadiay Bureau of Jail Management and Penology Detention Center iti Camp Bagong Diwa, Taguig City.
Nagsaritan ni Ombudsman Conchita Morales Carpio a kontraenda ti panagbalin nga state witness ni Napoles ta maibilang a principal accused wenno kangrunaan nga akusado, ken saan nga isuna ti kabassitan iti basol kadagiti naidarum nga akusado. Ngem inaklon ti Ombudsman nga adda iti Korte amangikeddeng ken saanda a malapdan ti Department of Justice no irekomendada ni Napoles nga agbalin a testigo ti estado.
Mapagduduaan ti motibo dagiti maseknan nga opisial iti agdama nga administrasion ni Presidente Rodrigo Duterte a mamagbalin nga state witness ni Napoles uray pay isuna ti maibilang nga utek ken kangrunaan nga akusado kadagiti kaso a plunder ken graft. Saan ngata a maaramat laeng ni Napoles tapno ira-manna dagiti agdama ken naglabas nga opisial ti gobier-no nga adda iti oposision tapno mapastidiar ken mapasardeng-dan a komonkontra iti admi-nistrasion?
Nakakalkaldaang dagitoy a pagteng no mapalubosan nga agbalin nga state witness ni Napoles ket amangan no sinonto lattan dagiti iramanna a kakumplotna nga idiktar ti sabali. Dakkel a pangta daytoy iti pannakagun-od ti hustisia para kadagiti adu a Pilipino a nakusit dagiti imbayadda a buis gapu iti naanomalia a pannakagasto dagiti pondo ti gobierno. Mantia met dayta iti ibanbandera ti agdama nga administrasion a kampaniana a mangparmek ti kurapsion.#


text:
Indang, Cavite
Ti Indang ket maysa a primera klase nga ili iti probinsia ti Cavite iti Filipinas.
Dagiti linaon
Dagiti baranggay[urnosen | urnosen ti taudan]
Ti Indang ket nabingbingay a politikal iti 36 barbaranggay.[2]
- Alulod
- Banaba Lejos
- Banaba Cerca
- Bancod
- Buna Cerca
- Buna Lejos 1
- Buna Lejos 2
- Calumpang Cerca
- Calumpang Lejos 1
- Carasuchi magigilas
- Agus-os
- Daine 1
- Guyam Malaki
- Guyam Munti
- Harasan
- Kaytambog
- Limbon
- Lumampong Balagbag
- Lumampong Halayhay
- Mahabang Kahoy Lejos
- Mahabang Kahoy Cerca
- Baranggay 1 (Pob.)
- Baranggay 2 (Pob.)
- Baranggay 3 (Pob.)
- Baranggay 4 (Pob.)
- Pulong Matindi
- Tambo Balagbag
- Tambo Ilaya
- Tambo Malaki
- Tambo Kulit
- Daine 2
- Kayquit 2
- Kayquit 3
- Kaytapos
- Mataas na Lupa (Checkpoint)
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Cavite". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Cavite". Datos ti Populasion ti Ili. Dibision ti Panagsukisok ti LWUA. Naala idi 13 Agosto 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Saanen a mabilang dagiti kameng ti media ti simmango iti defamation case. Iti print ken broadcast media, ad-adda a sumangoda iti libel case, maysa kadagiti rupa ti defamation ken ti slander.
Maysa a panangbusal iti ngiwat ti libel case.Ti libelo ti maysa kadagiti kangrunaan a lapped dagiti kameng ti media nga agirakurak iti kinapudno.
Iti agdama, sisasango ni Alexis (Alexander) Adonis, kameng ti broadcast media sadiay Davao iti kaso a libelo. Maigapu daytoy ti inwaragawag ni Adonis iti serie ti komentariona iti radio a maysa a kongresista ti timmaray a labus iti maysa kadagiti hotel iti Davao gapu ta nasukalan ida ti mister ti ‘nobiana’. Indarum ti napasakitan a kongresista ni Adonis iti libelo ta iti pagarupna, isu ti madakdakamat iti Davao burlesque king scandal.
Inkeddeng ti korte a nagbasol ni Adonis iti nakaidarumanna, immawat komentarista iti parol idi Pebrero daytoy a tawen ngem saan a dagus a nakaruar ta sabali manen a libelo ti naikaso kenkuana. Ti met ‘nobia’ ti nagdarum. Nupay nagpiansa ni Adonis, saan a napalubosan a rummuar iti pagbaludan.
Gapu iti daytoy a nakapay-an ti maysa a kameng ti broadcast media, kinondena ti Reporters without Borders, gunglo dagiti ganggannaet a media, ken ti National Union of Journalists of the Philippines ken ti Center for Media Freedom and Responsibility, lokal a grupo dagiti media, ti kaso ni Adonis.
Iti sabali pay a kaso ti libelo, innem a bulan agingga iti dua a tawen, ken panagbayad iti P5 milion a moral damages ken P33,732 for civil damages iti law firm a Carpio Villaraza and Cruz (Villaraza, Cruz, Marcelo and Angcangco itan) ti nayetnag a pannusa ni publisher ken editor in chief ti Daily Tribune Ninez Cacho-Olivarez.
Agpada dagiti dua a kaso a dinungpar ti kameng ti media ti dakkel a pader. Gapu ta babassitda ken awan ti dakkel a tugawda, isu ngata ti puon ken gapuna a saanda a naiggaman ti balligi ken lawag ti rinugianda a panggep? No dagiti laeng gagangay nga awanan kapet ti sinarida nga alad, nabaddekanda koma ti tugotda iti agdama?
Kalpasan ti nagsasaruno a pammapatay iti naglabas a tawen kadagiti kameng ti media, ken naginana (ngata) daytoy kalpasan a nagsagrap ti pagilian iti pammabalaw iti sangalubongan, sabali manen ita a bangungot ti kaso a libelo a sagrapen dagiti katrabaho. Sabali manen a sanguenda a kabusor ti panagserbida.
Awan kadin ti panagpatingga ti panagdadael kadagiti nasayaat a panggep ken pudpudno a panagserbi? Apay a saan a panagpapatas ti maisaruag iti panggep tapno tumaud ti napudpudno nga ingpen a dur-as ken annayas ti panagbiag?
Awan ti an-anakenmi itoy a sinurat, ngem saan a solusion wenno sungbat ti dur-asan ti libelo no di ket saan a panangited iti karbengan kadagiti katrabaho ken panangpungtil ketdi daytoy kadagiti panagpapatas a panirigan ken panagkita iti tunggal ingpen.
Kalpasan kadagiti nakaal-aliaw a panagparti iti kapanagan, rumbeng laeng koma nga awanen ti sumaruno pay a bangungot a sanguen. Ngem apay a saan nga agpatingga ti panagbasnot dagiti bagiw kadagiti mulinaw a pampanunot?
No awan ti asuk, awan la ketdi ti uram. Saan nga agsao ti maysa a kameng no awan ti inna pagibasaran. Agsao ti kameng gapu ta daytoy ti pudno. Agsao ti kameng gapu ta trabahona ti mangited iti sadiwa ken tumutop nga impormasion. Agsao ti kameng gapu ta kayatna laeng a yetnag ti opinionna. Saan a sakupen ti kaso a libelo amin dagitoy a tallo a rason. Balido amin dagitoy a rason a mailaksid iti nasao a kaso.
Ngem iti kaso dagiti addaan, nailaksid sa metten dagiti bassit ken awan iti tugaw kadagiti di magaw-at nga anus ken pannakaawat? Sadino ngarud koma ti pagturongan ti gimong no lapdan dagiti tumakder a mangibangon ken mangdillaw iti inna panagrakaya?
Ingpenmi laeng a saan koman nga umadayo ti naisaruag nga addang kontra dagiti mulinaw a panggep, isu a kondenaenmi dagiti panagpungtil kadagiti nagtured a simmulbo.#


text:
BANAYOYO, Ilocos Sur – Gapu iti bimmallasiw nga aso, naatalan ti maysa a soldado ti maysa nga ubing ken nakadundunoranna met sadiay Barangay Elefante, ditoy nga ili idi bigat ti Hunio 26.
Nagsagrap ni PFC James Christian Caoile Martin, 24, residente iti Barangay Apanay, Alicia, Isabela ken miembro iti Philippine Army a naidestino iti 7th ID base, Lidlidda, Ilocos Sur iti dunor iti nadumaduma a paset ti bagina gapu iti pannakatulid ti luganna kalpasan a naatalanna ni Kurt Jones Valentin y Libagdao, 10, residente iti Barangay Alfonso, Gregorio del Pilar.
Naitaray dagiti dua iti Candon General Hospital babaen kadagiti nagresponde a polis.
Kas maibatay iti panagimbestiga dagiti polis, agpaili ti Banayoyo ni Caoile ket idi makadanon iti rangtay iti sango ti balay ti maysa nga Owen Galang, bimmallasiw ti maysa a bulos nga aso a nakagapu ti pannakapukaw ti biktima iti kontrolna iti manibela a puon ti nakaatalanna ken ni Valentin.#


text:
Manamnama a mairugin iti umay a bulan ti Hunyo ti pannakaipasdek ti Bugnay Bridge iti Barangay San Agustin iti ili ti San Nicolas, Ilocos Norte.
Inpalgak ni Provincial Agrarian Reform Program Officer Vic M. Ines a ti Bugnay Bridge ket paset ti Tulay ng Pangulo para sa Kaunlarang Pang-Agraryo program wenno TPKP.
Inlawlawag ni Ines a ti TPKP ket isu ti pannakaipasdek kadagiti “universal bridges” wenno rangtay kadagiti Agrarian Reform Communities (ARCs) ken lug-lugar a sakop ti Comprehensive Agrarian Reform Program.
Gagem ti TPKP a mapasayaat ken mapa-alisto ti pannakaidalyasat dagiti produkto manipud kadagiti nadumaduma nga ARCs.
Ti Bugnay Bridge wenno ‘Tulay ng Pangulo’ iti San Nicolas ket maipasdek babaen ti panangbibinnadang ti Department of Agrarian Reform, Department of Public Works and Highways ken ti LGU San Nicolas.
Itay laeng kallabes, nakumpleton ti konstruksyon ti Buted Bridge iti Barangay Lataag, Laoag City a paset met laeng ti TPKP project. (Jopo Guerrero/DAR)


text:
Pagsasao a Liana
Ti pagsasao a Liana, wenno Liana-Seti, ket ti maysa a pagsasao nga Austronesio a naisasao idiay Seram, Indonesia. Daytoy ket tinawtawagan pay iti Kobi ken Uhei Kachlakan, dagiti nagan a pagibinningayanna iti kaarrubana a Benggoi.
Dagiti nagibasaran[urnosen | urnosen ti taudan]
- ^ Liana iti Ethnologue (Maika-18 nga ed., 2015)
- ^ Hammarström, Harald; Forkel, Robert; Haspelmath, Martin, dagiti ed. (2017). "Liana-Seti". Glottolog 3.0. Jena, Alemania: Instituto para iti Ebolusionario nga Antropolohia ni Max Planck.


text:
Wikipedia:Napili nga artikulo ita nga aldaw/Marso 9
Ti Bangkok ket isu ti kapitolio a siudad ken kadakkelan nga urbano a lugar idiay Tailandia. Daytoy ket ammo iti pagsasao a Tailandes a kas ti Krung Thep Maha Nakhon wenno Krung Thep, a ti kayatna a sawen ket "siudad dagiti anghel". Ti Bangkok ket isu ti kapusekan ti populasion a siudad idiay Tailandia ken addaan daytoy iti agarup a 12 riwriw nga agtataeng a tattao. Ti Bangkok ket maysa idi a bassit pagtagilakuan idiay asideg ti sabangan ti Karayan Chao Phraya idi las-ud ti Pagarian ti Ayutthaya idi maika-15 a siglo. Daytoy ket dimmakkel ken nagbalin a lugar ti dua a kapitolio a siudad: ti Thonburi idi 1768 ken ti Rattanakosin idi 1782.
Gapu ti estratihiko a lokasionna idiay Abagatan nga Asia, ti Siam (dati a nagan ken nagbalin a Tailandia) ket nagbalin a paglapppedan nga estado a nagbaetan dagiti puersa ti kolonia ti Pransia ken Britania. Ti Bangkok ket nakagun-od ti pakaidiayawan a kas maysa a nawaya, dinamiko, ken makaimpluesia a siudad. Tatta nga aldaw, ti Bangkok ket saan laeng a sentro ti ekonomia ti Tailandia, ngem adda pay daytoy iti panangidaulo a papel iti panagggatang, komersio, kultura, dagiti arte, edukasion, panagaywan ti salun-at ken sentro ti pagluganan ti rehion ti Indotsina.


text:
CAOAYAN, Ilocos Sur -Napili a kas Most Outstanding High Value Crop Farmer iti Rehion I ni Marcelo de Peralta manipud iti Banayoyo, Ilocos Sur bayat ti Gawad Saka Regional Awarding iti NSCC Plaza ditoy nga ili idi Oktubre 30.
Kangrunaan a nakapilian ni de Peralta ti panagusarna iti papait ti nuang ken baka a kas organiko a pestisidio a pangpaksiatna kadagiti insekto dagiti nadumaduma a mulana a nateng, mangga ken saba. Ti payen pamiliana ti mismo a mangiproseso iti apitda a saba tapno agbalin a banana chips.
Kangrunaan a bisita iti daytoy nga okasion dagiti opisial ti Department of Agriculture Regional Office-I nga indauluan ni Assistant Secretary Edilberto de Luna, Ilocos Sur Governor Luis “Chavit” Singson ken dagiti opisial ditoy nga ili nga indauluan ni Mayor Germelina Singson-Goulart.
Napili met ni Ricarte Corpuz ti siudad ti Laoag kas Most Outstanding Hybrid Rice Farmer; Dominador Orpilla ti San Gabriel, La Union (Most Outstanding Integrated Rice Based Farming Systems); Francisco Alex Dani Pasion ti Marcos, Ilocos Norte (Most Outstanding Large Animal Raiser); Ronnel Pascual ti Vintar, Ilocos Norte (Most Outstanding Small Animal Raiser); Pedro Bartolome ti Siudad ti Laoag (Most Outstanding Corn Farmer); Emerson Tabios ti San Nicolas, Ilocos Norte (Most Outstanding Young Farmer); Bacarra Zanjera Irrigators Multi-Purpose Cooperative (Most Outstanding Small Farmers/Fisherfolk Organization).
Napadayawan met ti Sekder Tan Ilalo Farmers Cooperative (STIFAR) manipud iti siudad ti San Carlos kas Most Outstanding Barangay Food Terminal; Angelita Wagayen ti siudad ti Candon kas Most Outstanding Rural Woman idinto a naited ti maysa a citation iti Suksukit Rural Improvement Club ti Suksukit, Sto. Domingo.
Naipaay met ken ni Norma Lagmay ti Ilocos Norte ti pammadayaw kas Most Outstanding Provincial Agriculturist; Cornelio Balbesino ti Dingras, Ilocos Norte kas Most Outstanding Municipal Agriculturist idinto a Most Outstanding Agricultural Extention Worker ni Emely Lucero ti Siudad ti Urdaneta.
Mismo a ni Assistant Sec. Edilberto De Luna ti nangiyawat iti tropeo kadagiti napadayawan a mangirepresentar iti Rehion I iti nailian nga agpang ti salip a pakapilian dagiti kalalaingan a mannalon iti pagilian. (Mancielito S. Tacadena)


text:
Thursday, February 5, 2015
LGU-CABUGAO, KASIGLATAN LGU 2014
Cabugao, Ilocos Sur – Naangay ti Siglat Awarding Program kas paset iti 8TH KANNAWIDAN YLOCOS FESTIVAL idi malem ti Pebrero 4, 2015 iti Quirino Stadium, Bantay, Ilocos Sur a nagpartisiparan dagiti Barangay ken LGU Winners iti nadumaduma nga ili ti Probinsia ti Ilocos Sur a nakipaset iti Siglat Awards 2014 a nagdalan iti naiget nga On-Site Validation ti tunggal Entry sakbayna.
Napauluan ti aktibidad iti dayta nga aldaw iti “Pammadayaw ken Panangbigbig kadagiti Nasisiglat a Barangay ken LGU.”
Iti naangay a programa, impaay ti PGIS Chorale ti Doxology, Pambansang Awit kasta met iti Ilocos Sur Hymn.
Nagun-od ti ili a Cabugao iti Umuna a Puesto (Over-all Champion) iti kategoria iti tunggal ili.
Sakbay ti Awarding Ceremony, nangipaay ti Mensahe da Governor Ryan Luis V. Singson, Vice Governor Deogracias Victor B. Savellano ken ni Congressman Ronald V. Singson.
Nag-Welcome Remarks ni SP Member Edgar I. Yabes.
Iti Mensahe ni Governor Ryan, kimmablaaw kren nagyaman kadagiti Opisiales ti barangay ken ili ken kakaduana iti Gobierno Probinsial. Bininsana ti pateg iti panangpadayaw kadagiti gapuanan ti barangay ken ili kas inspirasionna met nga agserbi gapu ta it-itedda iti napudno a panagserbida iti masakupanda ket malag-ananda met iti panangipatungpalda para iti agtultuloy a panagprogreso ti Probinsia.
Nangted met ti pangparegget a b alikas ni Vice Gov. DV Savellano. B inigbigna dagiti nangabak a barangay ken ili nga ar-aramidenda ti obligasionda ket umad-adu iti agpartisipar gapu ta kualipikadoda amin a barangay a makipaset kadaytoy a pasalip. Mangnamnama ti Vice Governor a mapapigsa pay ti documentation iti sumaruno a pasalip para kadagiti best practices a maar-aramid kadagiti amin a lugar iti Probinsia.
Kimmablaaw ken nagyaman met ni Diputado Ronald V. Singson. Imbatadna a ti progreso ti barangay, progreso ti ili ken ti probinsia isu a rebbengna a mapadayawan dagiti nagballigi. Inn ayonna nga adayon ti nadanon daytoy a pasalip ket maipagpannakelna daytoy a nagapuanan ti probinsia kadagiti kakaduana iti Kongreso.
Nagpaay a Guest Speaker ni Hon. Federico Bitonio, OIC, DILG Provincial Office babaen iti panangyam-ammo ni Ms. Cherry Pestano manipud iti Siglat Evaluation Team 2014. Imbatad ni DILG Officer Bitonio a ti Kannawidan Ylocos Festival ken iti Siglat Awards ket epektibo a ramit iti panagdur-as ken pakakitaan iti manangikalikagum a lideres a mangiparanud iti agtultuloy a panagrang-ay ti sapasap a Probinsia ti Ilocos Sur.
Naisaganad ti pannakaited ti premio ken gunggona dagiti nangabak iti Siglat Awards babaen kada Gov. Ryan Luis V. Singson, Vice Gov. DV Savellano ken ni Diputado Ronald V. Singson a binayabay dagiti kameng ti Hunta Probinsial ken DILG.
Immuna a naited ti pammadayaw kadagiti nagballigi iti Individual Awards, sa Minor Award ken naisaruno ti Major Award ken pannakaited ti Certificates kadagiti Runners-up.
Naisaganad ti Response manipud kadagiti Awardee.
Naisaganad ti Conferment of “Kasiglatan” Municipality Award iti ili a Cabugao, Ilocos Sur.
Iti Testimony from the Kasiglatan Municipality, kimmablaaw ken pinagyamanan ni Mayor Edgardo “Ediboy” S. Cobangbang, Jr. iti pannakagun-od manen ti ili a Cabugao iti Umuna a Puesto iti Siglat Awards 2014. Binigbigna ti agtultuloy a kooperasion dagiti kailianna kadagiti barangay a manggun-od ti balligi ken iti agtultuloy a suporta ti Provincial Government nga idauluan da Gov. Ryan Luis V. Singson ken ni Vice Governor DV Savellano kasta metten ken ni Diputado Ronald V. Singson ti Umuna a Distrito ti Probinsia a panangpadayaw kadagiti gapuanan ti barangay ken LGU iti Ilocos Sur.
Kalpasan ti pannakaited ti Plake, Certificate of Appreciation kadagiti Siglat Partner Agencies ken kadagiti kameng ti Evaluation Team kasta metten dagiti Win ners ti RDC Search for Cleanest Greenest and Safest Municipality and Cleanest inland body of water, naserraan ti programa babaen iti panagsarita ni SP Member Mario Subagan ket impeksana ti panagyaman ti sibubukel a Gobierno Probinsial iti amin a nakipaset ken nagpartisipar iti 8th Kannawidan Ylocos Festival 2015 ken iti naballigi a nagresultaan daytoy a pasalip ti Siglat Awards 2014.
Iti Entries a pakabuklan ti 43 a Barangay ti ili a Cabugao, 23 ti nangyalat iti Kampeonato iti kategoria a nakisalipanda, pito iti 1st Runner-up; walo iti 2nd Runner-up ken tallo a Consolation Prizes.
Nagun-od ti ili a Cabugao ti Umuna a Puesto iti Over-all a “Kasiglatan nga LGU ti 2014”. Daytoy ti maikatlo a daras a pinangabakna iti Over-all Champion manipud kadagiti Tawen 2012, 2013 ken iti 2014.
Dagiti nakabuklan ti Entries ken nagun-od a pammadayaw ti ili a Cabugao, Ilocos Sur:
CHAMPION
Most Healthy Barangay – Brgy. Carusipan
Best in Solid Waste Management – Brgy. Bonifacio
Best in Coastal Resource Management – Brgy. Dardarat
Best in Agricultural Productivity – Brgy. Turod Patac
Best in Fish Production & Aqua-Culture Development – Brgy. Dardarat
Outstanding Sangguniang Barangay – Brgy. Pug-os
Outstanding Punong Barangay – Brgy. Pug-os
Best in Barangay Tree Park – Brgy. Lipit
Best in Gender and Development - Brgy. Pug-os
Best in Fish Production & Aqua Culture Development – Brgy. Dardarat
Outstanding Barangay Based Cooperative – Brgy. Sagayaden
Outstanding Farmers Association – Brgy. Bungro
Most Outstanding Bantay Dagat – Brgy. Dardarat
Outstanding 4-H Club – Brgy. Bonifacio
Outstanding Lupong Tagapamayapa – Brgy. Pug-os
Best in Youth Development Program - Brgy. Bonifacio
Outstanding Barangay Secretary – Brgy. Pug-os
Most Functional BADAC – Brgy. Aragan
Best in PWD Program Implementation – Brgy. Daclapan
Best in Barangay Intensive Gardening – Brgy. Pug-os
Best in Tourism Promotion – Brgy. Sabang
Most Child Friendly Barangay – Brgy. Bonifacio
Best in Livestock Production – Brgy. Baclig
IST RUNNER-UP
Best in Nutrition Program – Brgy. Pug-os
Best in Barangay Herbary – Brgy. Pug-os
Outstanding Barangay Tanod – Brgy. Turod
Best in Sports and Physical Development – Brgy. Bonifacio
Outstanding Fishermen Association- Brgy. Namruangan
Outstanding BHW – Brgy. Carusipan
Best Performing Barangay – Brgy. Dardarat
2ND RUNNER-UP
Safest and Most Peaceful Barangay – Brgy. Nagsantaan
Most Functional BDRRMC- Brgy. Pug-os
Most Functional Botikang Barangay-Brgy. Carusipan
Best in Elderly Welfare Program-Brgy. Bonifacio
Outstanding BNS – Brgy. Cacadiran
Outstanding RIC-Brgy. Nagsantaan
Outstanding Barangay Based Micro MSE-Brgy. Cuancabal
Best in Culture and Arts-Brgy. Cacadiran
CONSOLATION PRIZES
Cleanest and Greenest Barangay –Brgy. Quezon
Best Day Care Center-Bry. Salomague
Oustanding DCW-Brgy. Salomague. # (Web In-Action)
Posted by Bayan ng Cabugao, Ilocos Sur at 9:51 AM
Subscribe to: Post Comments (Atom)


text: Ti Polonia i/ˈpoʊlənd/ (Polako: Polska), opisial a ti Republika iti Polonia (Polako: Rzeczpospolita Polska; Kasubio: Pòlskô Repùblika; Silesiano: Polsko Republika), ket maysa a pagilian idiay Tengnga nga Europa, nabeddengan daytoy babaen ti Alemania iti laud; ti Republika a Tseka ken Slovakia iti abagatan; Ukrania, Bielorusia ken Lituania iti daya; ken ti Baybay Baltiko ken Kaliningrad Oblast, maysa a Ruso nga exclave, iti amianan. Ti dagup a kalawa ti Polonia ket 312,679 kuadrado kilometro (120,726 sq mi), a makaaramid daytoy ti maika-70 a kadakkelan a pagilian iti lubong ken ti maika-9 a kadakkelan idiay Europa. Ti Polonia ket adda ti population ti sumurok a 38 a riwriw a tattao, a makaaramid daytoy ti maika-34 a kaaduan ti populasion a pagilian iti lubong ken ti maikanem a kaaduan ti populasion a kameng iti Kappon ti Europa, nga isu daytoy ti kaaduan ti populasion a kameng ti kalpasan ti komunista. Ti Polonia ket maysa a unitario nga estado a binuklan dagiti 16 a voivodeship. Ti Polonia ket kameng iti Kappon ti Europa, NATO, ti Nagkaykaysa a Pagpagilian, ti Organisasion ti Komersio ti Lubong, ti Organisasion para iti Ekonomia a Pagtitinnulongan ken Panagrangrang-ay (OECD), Europeano nga Ekonomiko a Lugar, Ahensia ti Internasional nga Enerhia, Konsilo iti Europa, Organisasion para iti Salaknib ken Pagtitinnulongan iti Europa, Ahensia ti Internasional ti Atomiko nga Enerhia, G6, Konsilo dagiti Estado ti Baybay Baltik, Visegrád a Grupo, Weimar a Trianggulo ken Schengen a Tulagan.


text:
Saturday, January 5, 2013
PAGIPAKARGAAN TI NATENG, NARUGIAN A MASIMPA
Cabugao, Ilocos Sur – Narugian a naback fill-an iti graba ti nagkalungogan a paset ti igid ti National Highway a naituding a pagikargaan dagiti agibiahe ti nateng babaen ti pannakausar ti rekursos ti LGU-Cabugao tapno maipatas iti Kalsada Nasional ket maaramidan ti pasilidad a pagyanan ken pagurayan dagiti Vegetable Growers and Traders iti panagibiaheda babaen ti panangimanehar ti Cabugao Vegetable Growers and Producers Association, Inc. nga idauluan ni Kagawad Armando Azcueta ti Barangay Baclig ken tarabayen ti LGU.
Iti pannaki-amad ti Web In-Action iti Enero 4, 2013, imbatad ni Municipal Engineer Cresencio C. Formoso a tumulong ti LGU-Cabugao iti panangidaulo ni Mayor Edgardo “Ediboy” S. Cobangbang, Jr. iti pannakaiplastar/pannakasimpa ti pagyanan dagiti Vegetable Growers ken adda latta met pannakabiang ti asosasion nga aramiden ken patauden tapno mariknada met ti pannakipagtagikua kadaytoy a pagimbagan a maipaay kadakuada.
Insupusop met ni Kagawad Azcueta a makikammayetda pay iti LGU a mangpasayaat kadaytoy a pagyananda. Ita pay, kadua ti kagawad dagiti kaopisialanna iti asosasion a nangtarabay kadagiti agback-fill.
Kabayatanna, umad-adu ti vegetable growers nga agibiahe ti nateng gapu ta kapigsa ti panagbunga ti mulada iti agdama ket aginaldaw ti panagipakargada iti igid ti kalsada. Dumandanon pay idiay Cagayan partikular iti ili ti Gonzaga ken Tuguegarao a pakailakuan dagiti produkto a nateng ti ili a Cabugao.
Innayon ni Kagawad Azcueta nga in-inut a mataming ti pagsaysayaatan ti panagmula ken merkado ti nateng babaen ti pannarabay ti LGU tapno agtultuloy a mapapintas pay ti kasasaad dagiti agmulmula ti nateng iti Cabugao. # (Web In-Action)
Posted by Bayan ng Cabugao, Ilocos Sur at 9:54 AM
Subscribe to: Post Comments (Atom)


text:
SiMaTar007 wrote:
BrooklynBomber wrote:
my bad, I was getting the word "loo gan" mixed up. They live in Roxas, Isabela. I'm going there in December.
sadinno met ngay ti dimmakkelam? Brooklyn? That's the tondo of new york...
data nagan mo nga simatar no malagip ko kagiddan daydi "sarsarita ni uncle pete" diay radyo...
isu nga no saanak nga nag mistik kadaanan ka met nga taon...
no sika kuma ket tugaw, lamisaan, parador, estante? ayna nangina ka la unayen..no saanak nga nag mistik worth millions kan..apay kunam? wen a ta antique kan.....
uray damagem kenni baket ko nga elenie ammo na data ken uray ni lakay farpost uray siguro met ni joli fidel, nangina da metten..apay kunam? wen a ta antique da metten....hahahahahaha!


text:
gayyemko nga omapal…haannak nga apalan ta ti gapuna…my failure is to have my right woman…no addan pamilia ket annakmo, makunakon a perfect woman ti nabirokam..saan a kas kaniak
1 Mar 09, 14:59
jbelmes: Omapal, ulitek manen, saanak a babaero. Agpalpalalakiak laeng…saanka a mannurat no maymaysa ti baketmo. hahahaha…ngem no aramidem ti agpaadu ti baketna, umuna nga aramidem a papuskolem ta bulsam.
1 Mar 09, 14:49
kalbario: Apo Nalaingkayo, nasukatan kanon ti nagan ni Cabie iti Dishonor Cabie hahahaha.
1 Mar 09, 13:46
nalaingkayo: kasta met ti naibaga ditoy idi maipapan iti di nailiquidate a fondo manipud iti NCCA. Ni kano Honor Blanco Cabie ti GF presidente idi. Saan kadi a maobligarka ngarud nga agilawlawag APO HONORABLE?
1 Mar 09, 13:44
Kappakappa: Sus apoh kagrupo ni Duque ni Angco ket kalabanen ida ni La. Julian? Ala pagrupaken yo da Angco ken La. Julian ngarud napintas nga buyain agpinnungot ken agsinnipat da ha-hah-hahh!
1 Mar 09, 13:44
nalaingkayo: saan kadi a kuarta met la dagiti mannurat dagitoy apo belmes? kasano a nagastoda?
1 Mar 09, 13:41
nalaingkayo: Kasta metten ni Speaker de Venecia. Idi 2005, adda pay kano napan nagsolisit ken ni apo al fernandez a customs boss idi. no naipan iti balay idiay suso wenno para projecst ti gumil di met ammo
1 Mar 09, 13:39
nalaingkayo: ti ketdi palawlawaganyo dagiti imbaga ni apo belmes. dakkel met aya ti nagastoda iti balay ti suso, ngem apay a kasta met a kabassitna. damagmi dita ‘pinas nga adda pay naited ni Rep. Carlos Padilla.
1 Mar 09, 13:34
nalaingkayo: binirbirokko diay kunayo ngem awan met ti naibqga a kasdiay. talaga a pagaapaenyo dagiti mannurat. di koma kasdiay.i
1 Mar 09, 13:23
WWW3: RIC AGNES vs. LINDA BULONG idiay iluko.com Dap-ayan!!! ni DELIA ti Ric Agnes kas impasirip tay marabotitko iti iluko.com hihihihi!
1 Mar 09, 13:15
DIRTY LINEN: Agpayso kadi daytoy ibagbaga ditoy ni Peter Julian alyas Barba Ngisit nga girlfriend ni Ric Agnes ni Gladys Menor? Di met adda asawa aya ni Agnes?
1 Mar 09, 13:06
DIRTY LINEN: Ne umay met agbugbuggo ni Peter Jualin ditoy iti mureng nan? Agsungbat koma ngarud a met ni Reynaldo Duque ken ti grupo na a da Edilberto Angco, Segundo La Foronda, Mannuel Diaz, Frank Quitasol,Cortez
1 Mar 09, 13:06
DIRTY LINEN: Ne umay met agbugbuggo ni Peter Jualin ditoy iti mureng nan? Agsungbat koma ngarud a met ni Reynaldo Duque ken ti grupo na a da Edilberto Angco, Segundo La Foronda, Mannuel Diaz, Frank Quitasol,Cortez
1 Mar 09, 12:57
omapal: babaero ka gayam nga talaga Julio umapalak man ta adu nga oki ti maramramanam kakaasi pay ti org nga asawa ken annak mo no kasta
1 Mar 09, 07:31
junio: wen, gayam, julio, mangitedka man kadagiti ibedensiam iti balay ti gumil tapno masolbar dagiti opisial ti gf ti scam iti balay ti gumil
1 Mar 09, 07:29
junio: ne, pudnon sa ket ti kunada julio a playboyka. adda met gayam pabladem.
28 Feb 09, 08:26
agngayangay: tsk tsk tsk
27 Feb 09, 22:08
piman: naiparangen ti husto a koloryo, ket dagiti tao ken sumarsaruno, isudanto ti agwingiwing iti aramidyo…sayang dagidi binangonyo a kastillo iti tay-ak ti literatura…narpuogen manong!!
27 Feb 09, 22:06
piman: rimmuaren ti rugit kinataoyo, panawento ti awan sardayna a mangpuor kadakayo, wala na kayong bisa..oy!!
27 Feb 09, 22:04
piman: rinukerkayo!! uray ania pay a panangbuggoyo ti bagbagiyo, kaslakay tabbel nga uray bugnawam, takkinto latta!!
Ilokano writers, 11Standard
gayyemko nga omapal…haannak nga apalan ta ti gapuna…my failure is to have my right woman…no addan pamilia ket annakmo, makunakon a perfect woman ti nabirokam..saan a kas kaniak


text:
Martes
Ti Martes ket isu ti maikadua nga aldaw iti lawas idiay Filipinas ken kadagiti kaadduan nga pagilian iti laud, kas ti ISO 8601. Isu ti maikatlo nga aldaw iti kalendario nga Hudeo-Kristiano, naibaet iti Lunes ken Mierkoles, kadagiti pagilian a Domingo ti umuna nga aldaw iti lawasda.
Ramut iti naganna[urnosen | urnosen ti taudan]
Aggapu daytoy a balikas iti kadaanan a pagsasao a Latin: Martis Dies wenno "Aldaw iti Marte". Gapu ti pagsasao nga Espaniol (Martes) ket maysa kadagiti annak a pagsasao iti Latin, kas ti Italiano (Martedi), Pranses (Mardi) ken Rumaniano (Marti), natawidna iti daytoy a sao. Idi sinakup ti Espania ti Filipinas, inampon dagiti Ilokano ti kalendario dagiti Kristiano a Kastila.


text:
SB ti Pasil kinondenar ti CPDF-Kalinga
Ni SHERWIN DE VERA
www.nordis.net
BAGUIO CITY — Iti maysa a pabalaak idi Mayo 25, kinondenar ti Cordillera Peoples Democratic Front iti probinsia ti Kalinga ti Sangguniang Bayan ti Pasil iti panangputar daytoy ti maysa a resolusyon a mangkidkidaw ti pannakaipatakder ti detatsment ti army. Karaman pay ti nasao a resolusyon ti panangiparit ti panagserrek dagiti non-government organizations (NGO) kadagiti komunidad ti nasao nga ili.
Kuna ni Daniel LN Gibon, tagapagsaita ti grupo a maysa daytoy a “pananglipit ken saan a panangbigbig ti karbengan” dagiti agindeg iti Pasil, ket mamati isuda a “ginagara ti SB Pasil nga iayaramid ti resolusyon” tapno maipatungpalda dagiti makadadael ken madi a panggepda iti umili.
“Paboranna ti panagraira ti ranggas militar wenno militarisasyon iti amin a baryo ti Pasil, isunga saan a makaumili daytoy a resolusyon,” kinunana.
Patien ti CPDF a panggep ti resolusyon nga isigurado dagiti panagserrek ken panakaipatungpal dagiti makadadael ken manangurimes a proyekto ti dadakkel a kompanya ken lokal a negosyante babaen ti presensia ti militar ken pulis.
Segun iti pablaak, ti Pasil River Hydro-Dam Project A-B-C, Pasil Geothermal Project, Makilala Mining ken National Greening Program ti mano kadagiti proyekto a nakatuding a maipatungpal iti munsipyo.
Inpunto ni Gibon a ti panangipasdek ti detatsment iti uneg ti ili ket maikaniwas iti linteg ti gubat ta maikabil ti peggad dagiti sibilyan. Bayat a maisupadi ti panggep a panangpadur-as ti partisipasyon ti umili ti panangiparit kadagiti NGO ken organisasyon ti umili iti lugar.
“Ti panangiparit iti panagserrek dagiti NGO, ket lappedan na ti panagdur-as ti tunggal barangay ken dagiti serbisyo a pangkagimongan. Gaputa ti NGO ket kadua met lang ti gobyerno kadagiti programa ken proyekto iti panangpadur-as iti kada barangay,” kunana.
Inawagan ni Gibon ti umili nga ibutaktak ken supiatenda ti panggep ti SB bayat a kinaritna dagiti kameng ti konseho a waswasen ti nasao a resolusyon.
Bayatanna, binabalawna ti panggep dagiti nabatbati a kameng ti Cordillera Peoples Liberation Army (CPLA) a gundawayan ti panangipaay ti gobierno iti pondo para kadagiti proyekto manipud ti programa a Payapa at Masaganang Pamyanan (PAMANA) ti Office of the Presidential Adviser on the Peace Process.
Partikular a ninaganan ti tagapagsarita ti CPDF-Kalinga ni Conrado Dieza, maysa kadagiti mangakaklon ti panangidaulo ti CPLA. Iti nasapsapan a pasamak, binabalaw ti padana a mangakakalon ti panangidaulo ti CPLA a ni Michael Suggiyao ni Dieza gaputa iti panagpammarang na a tserman ti grupo ken kadagiti iligal nga aramidna. Ti sinao ni Suggiyao ket kasilpo ti panangikarukrak ni Dieza iti suporta ti programa ni Duterte iti salinong ti Democratic Front for Filipinism.
Kuna ni Gibon nga araramaten ni Dieza ti pondo ken programa ti gobierno tapno apundar para iti ambisyonna iti politika. Karaman ditoyen ti panangallilaw ken panagreklutana kadagiti kakailianna ken dadduma pay a nainsigudan nga umili iti grupo a bukbuklenna. Kastamet ti panangaramat ken panangkilo ti prinsipyo ti bodong tapno pagkuartaanna.
“Ipaspasubo laeng da Conrado Dieza dagiti nailaw-an a nairekrut, pagtrabahoen ken pagkwartaan na isuda . Usaren da para kadagiti saan nga umno nga aramid tapno laeng maka-iparuar ti pondo a mausar para eleksyon, inggana agbalin dagitoy a private armyda,” palawagna.
Binabalawna ti administrasyon ni Duterte iti kinaawan-gaway daytoy a mangparmek kadagiti private army ken ti panangilibakna ti kinaaddada. Bayat a pinalagipanna ti umili a saan nga agpaloko, agpaawis wenno agpaaramat kadagiti grupoda Dieza ken iti armado nga ahensia ti gobierno.# nordis.net


text:
Naluktan ti miting babaen ti panag-preside ni Mr. Edgar S. Balangatan, AT/MENRO ket inlawlawagna ti pannakaipakat ti Greening Program babaen ti Gobierno Munisipal nga idauluan ni Mayor Edgardo “Ediboy” S. Cobangbang, Jr. iti masakupan ti Munisipalidad: pannakapataud ti seedlings, wagas a pannakaiwaras ti maimula, disso a pagmulaan, ken napabiag a naimula iti kallabes a tawen.
Napagkaykaysaan nga iti watershed area ti Roma, Kinalian ken Magarang ti pakaimulaan ti 5,000 a seedlings a naisagana nga ited ti Tanim Kalikasan, Inc. ken ti Municipal Nursery ti LGU.
Imbinsa ni Forester Jimmy Sonido, Information Officer ti CENRO Vigan City ti pateg ti panangsalbar ti aglawlaw ken ti maimula a seedling a pakairanudan ti sapasap nangruna iti angsen nga oksiheno.
Maangay ti Tree Planting babaen iti per barangay a papan iti watershed area inton Hulio 14, 2012 iti Barangay Maradodon ken Brgy. Carusipan idinto ta inton Hulio 21, 2012 iti ragup idiay Magarang Spring. Agkikita ti amin a makipaset iti Brgy. Cacadiran nga ayan dagiti maimula a seedlings iti 5:30 am ti bigat iti dayta a petsa.
Imbatad ti pannakabagi ti Tanim Kalikasan, Inc. a no masurot ti 2 by 3 meters a panagmula ket mabayadan ti P.50 ti kada pinuon ti naimula sa maikkanda ti pagganaganda inton Oktubre 2012.
Nagatendar met da SB Member, Dr. Jemaima Tan-Yee, Chairman, Committee on Environmental Management ken SB Secretary Maxfel S. Suboc. # (Web In-Action)


text:
Judy Holliday
Ni Judy Holliday (Hunio 21, 1921 – Hunio 7, 1965) ket maysa idi nga Amerikana nga aktres, komidiante, ken kumakanta.[2]
Inrugina ti pagsapulanna a kas parte ti panagarte iti nightclub sakbay a nagtrabaho kadagiti drama ken musikal ti Broadway. Ti panagballigina iti prodiksion ti entablado idi 1946 iti Born Yesterday a kas ni "Billie Dawn" ket isu ti nakaituronganna iti pannagiladawan iti bersion ti pelikula idi 1950 a nangabakanna iti Kalaingan nga Aktres ken ti Gunguna ti Nabalitokan a Globo para iti Kalaingan nga Aktres - Pelikula ti Musikal wenno Komedia.
Dagiti nagibasaran[urnosen | urnosen ti taudan]
- ^ a b Find a Grave; naala idi: Oktubre 9, 2017; ID ti nangitaneman ti: 491.
- ^ Obituary Variety, Hunio 9, 1965, page 71.
Dagiti akinruar a silpo[urnosen | urnosen ti taudan]
Midia a mainaig kenni Judy Holliday iti Wikimedia Commons